text:
"Còdan-puist an dòigh as fheàrr"
Bidh còdan-puist fhathast gan cleachdadh airson dearbhadh dè na sgìrean a gheibh cothrom air an sgeama gus cìsean connaidh a lùghdachadh, a rèir Àrd-Rùnaire Roinn an Ionmhais, Danny Alexander.
Nochd gearain gu bheil àiteachan ann an leithid Loch Abar, Earra-Ghàidheal, Cataibh is Gallaibh a bu chòir a bhith anns an sgeama ach nach eil, ri linn a' chòd-phuist aca.
Thuirt Mgr Alexander nach biodh e furasta cead fhaighinn bhon Choimisean Eòrpach airson sgeama ùr, ach gun tèid sùil a thoirt air mar a tha còdan-puist gan cleachdadh.
Dh'innis Danny Alexander an-uiridh gun robh an Riaghaltas am beachd an sgeama aca airson lùghdachadh a thoirt air pris a' chonnaidh, a chuir iad air dòigh ann an eileanan an toiseach, a leudachadh gu sgìrean iomallach air tìr-mòr.
Nas èifeachdaiche
Chleachd iad còdan-puist airson co-dhùnadh cò na sgìrean a bhiodh an lùib an sgeama, ach tha cuid air sin a chàineadh.
An t-seachadain seo chaidh, thuirt an Seansalair, Seòras Osbourne, gu bheil Roinn an Ionmhais a' sireadh siostam nas èifeachdaiche, agus e air tighinn am bàrr nach robh am Blàran Odhair ann an Dùthaich MhicAoidh san sgeama air sgàth 's gu bheil e ann an sgìre phuist Inbhir Theòrsa.
A-nis, ge-tà, tha Danny Alexander ag ràdh gur e còdan-puist an dòigh as fheàrr.
Thuirt e gun toirear sùil air mar a tha iad gan cleachdadh, ach gur e còdan-puist an dòigh measaidh a chaidh aontachadh bho thùs leis a' Choimisean Eòrpach.


c: text/html

text:
Iomairt bhann-leathainn
Dh'fhaodadh gun tèid pròiseact airson bann-leathann nas luaithe fhaighinn do choimhearsnachdan ann an ceann a tuath an Eilein Sgitheanaich a leudachadh.
Leis nach fhaigh Gleann Dail, Bhatarnais agus Cille Mhoire buannachd à proiseact BT airson càbalan fibre optic an sgaoileadh air feadh Bhreatainn, tha muinntir nan sgìrean sin a rannsachadh ciamar as urrain dhaibh ceanglaichean eadar-lìn nas fheàrr fhaighinn dhaibh fhèin.
Agus ma dh'fhaoidte gum bi muinntir Stafainn ag obair còmhla riutha fhathast - ged a tha BT ag ràdh gum bi iadsan am measg nan coimhearsnachdan a gheibh bann-leathann fìbre optic.
Tha gainnead a' bhainn-leathainn as fheàrr a' fàgail gu bheil e doirbh no do-dhèante do ghnìomhachasan sa cheann a tuath den eilean leasachadh.
Dà Sgeama
Tha amas aig BT agus Riaghaltas Westminster gum bi bann-leathann fìor luath aig 95% de Bhreatainn ro dheireadh 2017.
Tha fhios aig muinntir Ghleann Dail, Bhatarnais agus Cille Mhoire gu bheil iadsan am measg a' 5% den dùthaich nach fhaigh an goireas.
Ged a tha gealltanas ann a-nis gum faigh Stafainn sin air a' cheann thall, tha amharas ann nach e a h-uile duine san sgìre a gheibh buannachd às.
"'S e an suidheachadh a th' ann, tha iad a' dol a chur fibre a dh'ionnsaigh an exchange, ach tha sinn fhathast a' bruidhinn air copair a' dol a-mach dha na sgìrean," thuirt Cathraiche Urras an Taobh Sear, Dòmhnall Dòmhnallach.
"Agus gus an tèid fibre a chur air feadh na sgìre, cha bhi e cho math agus a tha daoine a' sùileachadh," thuirt e.
Tha an t-Urras a' rannsachadh feuch am b' fhiach dhaibh a dhol còmhla ris na sgìrean eile a tha ag amas air bann-leathann fìor luath a chur air dòigh dhaibh fhèin.
"Tha dà sgeama a' dol," thuirt Mgr Dòmhnallach.
"Tha sgeama BT ann, agus tha sgeama coimhearsnachd ann - agus chan urrainn dhut an dà chuid fhàighinn.
"Ma tha thu a' faighinn sgeama BT ann an coimhearsnachd coltach ris an Taobh Sear, 's e air a dhèanamh suas le 23 bailtean beaga a tha thairis air 's dòcha faisg air 12 no 15 mìle, tha thu a' bruidhinn air aon sgeama, no sgeama eile.
"Ma tha BT a' tighinn a-steach, chan eil e cho soirbh dhut an uairsin sgeama na coimhearsnachd fhaighinn air muin sin," thuirt e.
Tha an t-Urras ag iarraidh air muinntir na sgìre pàipear-sgrùdaidh a lìonadh a dh'innseas dhaibh dè an t-iarrtas a th' ann, ann a bhith a' roghnachadh na slighe as fheàrr air adhart.
"Bidh feadhainn a' faighinn an rud a tha iad a' faighinn an-dràsta. Cha bhi e idir idir eadar-dhealaichte seach an rud a th' aca an-dràsta," thuirt Mgr Dòmhnallach.
"So feumaidh sinn adhartas a dhèanamh, 's feumaidh sinn beagan rannsachaidh a bharrachd a dhèanamh air ciamar as urrainn dhuinn seo a chur air dòigh.
"Ach chan urrainn dhuinn sin a dhèanamh mura seall daoine gu bheil iad ga iarraidh, 's gu bheil feumalachd ann airson leithid de ghoireas," thuirt e.

robotstxt: allowed

filter: keep


text:
Buidseat Earra-Ghàidheal air aontachadh
Dh'aontaich Comhairle Earra-Ghàidheal is Bhòid ri buidseat na h-ath-bhliadhna oidhche Ardaoin.
Caillidh 80 duine an cuid obrach - 100 nas lugha na bhathas a' sùileachadh.
Chuir Ceannard na Comhairle, Dick Walsh, gluasad air adhart le £2.2m na bu lugha de ghearraidhean na bhathas an dùil an toiseach.
Cha tèid luchd-taic nan seòmraichean-teagaisg a ghearradh 20% mar a bhathas a' sùileachadh, is chan eil 43 taighean-beaga poblach a' dol a dhùnadh.
Èisteachd
Bidh bhana an leabharlainn fhathast a' dol timcheall nan eilean is thathas cuideachd a' glèidheadh buidseat nan amaran-snàimh.
Thèid ge-tà, cìsean tiodhlacaidh àrdachadh 20%, agus cha tèid am feur ri taobh rathaidean na sgìre a ghearradh cho tric.
Cha tèid na bionaichean sgudail fhalmhachadh ach aon turas a h-uile trì seachdainnean.
Dh'aontaich iad cuideachd ionadan-spòrs agus cur-seachad a chur fo urras charthannais.
Bithidh solais Nollaige ann san trì bliadhna a tha romhainn, seach a bhith gan sguir mar a bhathas a' moladh.
Thèid cuideachd stòras a stèidheachadh gus cuideachadh le àireamh sluaigh na sgìre èirigh.
"Chan e là fiadhaich soirbh a bh' ann," thuirt an Comh. Robin MacMhuirich.
"B' fheudar dhuinn £10m a shàbhaladh, agus cha robh sin soirbh.
"Bha sinn ag èisteachd ri dè bha muinntir Earra-Ghàidheal is Bhòid ag ràdh rinn.
"Bha iad ag ràdh nach bu chòir dhuinn a bhith a' dol gus na sgoiltean agus a' gearradh uairean an sin no luchd-obrach.
"Agus tha gnothaichean leithid taighean-beaga poblach agus amaran-snàimh cudromach sa choimhearsnachd, agus feumaidh sinn a bhith ag èisteachd ri dè tha daoine ag ràdh rinn.
"Ma mheanndas sinn a dhèanamh idir, cha dhèan sinn e," thuirt e.
Cha deach gabhail ri molaidhean a chuir buidheann de thrì chomhairlichean agus an SNP air adhart, a bh' air buidseatan diofraichte a stèidheachadh.
Bha iadsan airson gun deadh tuilleadh chumhachdan a thoirt dha na ceithir comataidhean sgìreil, agus nas lugha àrd-dhreuchdan a bhith sa Chomhairle, am measg eile, le sàbhalaidhean gan dèanamh air cosgaisean siubhail.
Cho-dhùin a' Chomhairle gun a' chìs chomhairle a chur suas, air an dearbh adhbhar 's a thug comhairlean eile seachad - gun tigeadh call orra ri linn a' pheanais a chuireadh an Riaghaltas orra nan dèanadh iad sin.


text:
- TIOTAL
- Leabhar Airm 439
- EXTERNAL ID
- Z_PC_WGORDON3_004_019
- LINN
- 1910an
- NEACH-FIOSRACHAIDH
- W Gordon
- AITHNEACHADH MAOINE
- 8402
- KEYWORDS
- leabhraichean airm
clàr seirbheis oifigeir
Am Feachd Breatannach
Tha an ìomhaigh seo a' sealltainn duilleagan 7 agus 8 de Leabhar Airm 439. B' e clàradh de sheirbheis oifigeir a bh' ann an Leabhar Airm 439, a bha air a chleachdadh sa Chiad Chogadh Mòr. Cuideachd anns an leabhar tha cunntas de fhiosrachadh pearsanta oifigeir, na h-àiteachan san robh e, trèanadh agus àrdachadh sa phost.
Bhuineadh an leabhar seo dha Adhamh MacAnndrais Gòrdan A Goillspidh. Tha duilleagan 6 agus 7 a' sealltainn àrdachadh sam bith a fhuair an oifigear na phost. Tha am fiosrachadh ag innse gun do ràinig Adhamh MacAnndrais Gòrdan inbhe 2na Leifteanant ann an 1915 agus Leifteanant ann an 1917


text:
Cathraiche ùr Bòrd-stiùiridh SMO
Chaidh Éadaín Ní Mháille ainmeachadh mar chathraiche ùr Bòrd-stiùiridh Sabhal Mòr Ostaig.
Tha Éadaín a' gabhail thairis bhon Mhorair Minginis, Ruaraidh Iain MacLeòid, a leig dheth a dhreuchd aig deireadh 2015.
Na dreuchd proifeiseanta mar thidsear, tha i air obrachadh ann an Alba, Èirinn, a' Bheilg agus anns an Eadailt.
Thòisich i na h-urrasair agus na ball dhen bhòrd ann an 2007.
Tha i air a bhith na h-iar-cathraiche bho 2010.
'S ann bho theaghlach Ghaeilge ann an Conn na Mara, ann am Poblachd na h-Èireann a tha Éadaín agus thogadh i ann am Baile Àth Cliath.
A' bruidhinn mu a dreuchd ùr thuirt Éadaín: "Tha mi mothachail agus moiteil dhen onair a tha air a bhuileachadh orm ri linn m' ainmeachadh mar Chathraiche Bhòrd-stiùiridh an t-Sabhail Mhòir.
"Ach is è dùbhlan a th'ann cho math ri onair.
"Nì mi mo dhìcheall ach am bi am bòrd a' cumail taic ri obair sgioba an t-Sabhail Mhòir, a' dealbhachadh slighe romhainn a leigeas leis a' cholaiste àite a ghabhail ann an leasachadh cànain, cultar agus caitheamh-beatha nan Gàidheal agus a' cur ri obair sgoilearachd na Gàidhlig ann an Alba agus nas fharsainge," thuirt i.
Chaidh innse cuideachd gur e Aonghas MacLeòid, fear-lagh à Inbhir Nis, iar-chathraiche ùr a' bhùird.
Tha Aonghas na cho-phàirtiche stiùiridh aig a' chompanaidh Wright, Johnston & Mackenzie LLP, a tha ag obair gu sònraichte air a' Ghàidhealtachd agus anns na h-eileanan.
Tha e na bhall de Chomunn Rìoghail nan Ealan agus bhuannaich e am Bonn Òr aig a' Mhòd Nàiseanta Rìoghail ann an Inbhir Nis ann an 2014.


text:
Naidheachdan 11:00m
5 An t-Iuchar 2013 Ùraichte aig Ùraichte aig
An Èipheit
Tha luchd-taic seann Cheann-Suidhe na h-Èipheit, Mohammed Mursi, ag iarraidh air daoine fianais a thogail an aghaidh mar a chaidh a chur às a dhreuchd leis an Arm. Tha dùil gun gabh daoine a tha an aghaidh a' Chinn-Suidhe chun nan sràidean cuideachd. Dh'iarr an t-Arm anns na Èipheit gun tig rèite am measg mhuinntir na dùthcha.
Tom Watson
Thuirt am Ball-Pàrlamaid Làbarach, Tom Watson, gun do dh'fhàg e a dhreuchd mar Cho-Ordanaiche Taghaidh a' phàrtaidh bho nach robh e ag iarraidh a bhith na thrioblaid dha Ed Miliband. Dh'fhàg Mgr Watson an dreuchd agus connspaid ann mun dòigh a bha tagraiche Pàrlamaid ga thaghadh san Eaglais Bhric, agus buaidh an aonaidh Unite air sin. Bha manaidsear oifis Mhgr Watson am measg nan tagraichean.
An t-Aonadh Eòrpach
Tha Buill-Phàrlamaid aig Westminster an-dràsta a' deasbad bile a dh'iarradh referendum air am bu chòir do Bhreatainn an t-Aonadh Eòrpach fhàgail. 'S e Bile Prìobhaideach a tha ga dheasbad, air a mholadh leis a' bhall Tòraidheach, James Wharton. Tha dùil nach bhòt a' mhòr-chuid de Làbaraich agus Lib-Deamaich sa chùis. Thuirt am Prìomhaire ge-tà, gun robh e an dùil gun soirbhicheadh leis a' bhòt, agus esan air gealltainn gum bi referendum ann ro dheireadh 2017.
Robotan
Cuiridh Bòrd Slàinte nan Eilean Siar robotan ann an dachannan dhaoine le dementia mar phàirt de phìleat airson an cuideachadh fuireach leotha fhèin. 'S urrainn dha càirdean no luchd-cùraim na robotan obrachadh ged a bhiodh iad na ceudan mhìltean air falbh. Bidh na robotan a' dol timcheall nan taighean a' dèanamh cinnteach gu bheil cùisean ceart gu leòr, agus gabhaidh bruidhinn ris na daoine le dementia tro na robotan. Tha Bòrd Slàinte nan Eilean Siar ag ràdh gun do sheall deuchainnean ann an Astràilia nach eil na robotan a' cur eagail air daoine.
Bàthadh
Sheall sgrùdadh gu bheil barrachd dhaoine gam bàthadh ann an uisgeachan taobh a-staigh na dùthcha an Alba agus sa Chuimrigh na àite sam bith eile am Breatainn. 'S e fireannaich òga as motha a th' ann an cunnart a rèir an rannsachaidh.


text:
- TIOTAL
- Caol Acain
- EXTERNAL ID
- HCD00155
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11883
- KEYWORDS
- bailtean
Òb
Caol Acain
Chithear pàirt de bhaile Chaol Acainn an seo thairis an Oib. 'S e bàgh beag no cala a tha òb a' ciallachadh. 'S e bàgh a tha san Ob agus bidh e a' sruthadh a-steach air an tìr ri muir-làn agus cha mhòr nach bi e a' cuartachadh cridhe a' bhaile air a' bhac gainmhche. Fhuair Caol Acainn an t-ainm bho Chaolas Haco. B' e rìgh Lochlannach san treas linn deug a bh' ann a' Haco agus bha a' chabhlach aige air acair an seo. Chithear Caol Loch Aillse air tìr mòr thar a' chaolais
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
1. Ròs traidiseanta beachd tattoo leth-làimhe airson nigheanan
Cleachd an ròs tatù a ghabhas ath-aithris ann an diofar structaran. Faodar a phlanadh mar bhratach beag, bundle de bhlùthan, le cluaran, gun cluaran, mar fhlùraichean, mar stiallan agus iomadh structar eadar-dhealaichte a dh 'fheumas tu airson ath-chruthachadh.
2. Dh'èirich gualainn inc dealbha airson tatù airson clann-nighean
Tha Myth ag ràdh gur e Cloris, bana-dia na bliadhnachan, an duine a rinn a 'chiad ghreugach ann an Greugais an uairsin. B' e Aphrodite, ban-dia na h-aoibhneas, an duine a bha air àrdachadh a dh'èirich nuair a bha Dionysus, Tighearna a 'Bhì air a bhith a' gabhail a-steach na bòidhchead bòidheach.
3. Beachd-smuaintean dealbhadh tattoo Rose rose air a 'ghualainn do bhoireannaich
Tha thu a-nis a 'tuigsinn carson a tha na boireannaich a' dèanamh feum den ròs-tatù airson diofar mhìneachaidhean a dhèanamh air na cuirp aca.
4. Dh'èirich e gu grinn tattoo leth-sleeve ink airson boireannaich
Dè a dhèanadh tatù ròs àlainn air feadh an t-saoghail a tha air a tharraing air a 'chas ìseal? Is e seo aon de na h-àiteachan as fheàrr gus am facal rèididh tatù agad a chuir air do chorp.
5. Thòisich leacan sìmplidh ink tatù airson clann-nighean
Faigh rudeigin ùr-ghnàthach ma tha thu nad chàraid de chreutairean agus atharraich thu do pheataichean gu tattoose ròs. Bidh tu gun teagamh ann an gaol leis an dòigh anns am bi e a 'coimhead air do chraiceann.
6. adhbrann smaointinn inc tùta ròs do bhoireannaich
Tha tattoos Rose air faighinn gu bhith na phrìomh shruth am measg luchd-coimhid tatù. Tha tùtaichean air an dèanamh de ròs math le sin, is e seo an adhbhar a tha sinn a 'faicinn gu tric air boireannaich.
7. Inbhe dealbhaidh tattoo ròs àlainn air a 'ghualainn dha nigheanan
Faodaidh daoine fa-leth smaoineachadh mu dheidhinn an ròs a bhith a 'smaoineachadh mu na bliadhnachan. Tha suaicheantais sònraichte sònraichte againn a tha ag eadar-theangachadh tòrr rudan dhuinn. Airson companaidh, bidh sinn a 'bruidhinn air an ròs buidhe; Is e neo-ghlaineachd an geal no an t-easgann nuair a tha gràdh air a dhealbhadh le ròs dearg.
8. Ròs ruadh beachd dealbhaidh tatù airson nighean air a 'ghualainn
Tha na tattoos ròs air a dhol an sàs ann an diofar eacarsaichean daonnachd. Chan eil mòran a 'smaointinn gu bheil na tattoos seo a' toirt a-steach gu bhith gu math follaiseach. Chan eil seo a 'ciallachadh gu bheil na fir air am fàgail gu math leotha fhèin airson gràdh ròs.
9. Dhachaigh dealbhadh tatù air na gàirdeanan
Suidhich a-mach barrachd nuair a bhios tatù ròs agad air a chlàradh gu h-obann air na fèithean agad. Tha an teachdaireachd daonnan soilleir gach turas a bheir thu greim air.
10. Innt dealbhaidh sàr-chruaidh tattoo airson boireannaich air sleagh
Faodaidh na làmhan tatù ròs a bhith nas grinn a dh 'fhaodadh a bhith mar chomharra air caochladh rudan dhut.
11. Inc dealbhaidh tattoo Red rose airson boireannaich air a 'chùl
Tha sinn a 'faicinn gu bheil àireamh mhòr de bhoireannaich a' tuigsinn na ciùird. Am faca tu tattoos àrda o chionn ghoirid? Tatù mar an iongantach seo


text:
- TIOTAL
- PS 'Glencoe' a' fàgail Caol Loch Aillse
- EXTERNAL ID
- HCD00232
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11959
- KEYWORDS
- Cidhe Chaol Àcain
aiseagan
soitheach-pleadhaig
P.S. Glencoe
Bha am bàta-smùide pleadhaih 'Glencoe' a' seòladh gach latha eadar Malaig agus Port Rìgh, agus uaireannan a' stad ann an Armadail agus Gleann Eilg. Bha i a' giùlan luchd-siubhail, cargù, litrichean agus stoc.
Chaidh an 'Glencoe' a thogail ann an 1846 le Tod agus MacGriogair dha Sir Seumas MacMhathain agus b' e am 'Mary Jane' an t-ainm tùsail a bh' oirre, an dèidh bean an neach-seilbh. Chaidh an t-soitheach ath-ainmeachadh 'Glencoe' an dèidh a bhith air a h-ùrachadh ann an 1875 agus an dèidh sin chaidh a dèanamh na b' fhaide agus a h-atharrachadh gu bàta-smùide sailiùn.
Chaidh a briseadh suas san Ògmhios 1931 agus gabh 'Loch Nevis' a h-àite'. Aig an àm bhathas den bheachd gur e 'Glencoe' am bàta-smùide pleadhaig a b' aosta a bha ag obair air an t-saoghal.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Taigh-Òsta Armachd an Rìgh agus an cladach, Caol Acain, An t-Eilean Sgitheanach
- EXTERNAL ID
- HCD00456
- ÀITE
- Caol Àcain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12164
- KEYWORDS
- baile beag
taigh-òsta
cladach
cuimhneachan-cogaidh
Caisteal Maoil
loch
'S e àite aithnichte a bh' anns a' chuid seo ann an Caol Acain mar a chithear anns an dealbh fharsaing seo mus deach pàirc chàraichean a thogail na àite nuair a dh'fhàs an trafaig a bha a' cleachdadh a' bhàt'-aiseig gu tir-mòr. Bha Taigh-Òsta Armachd an Rìgh air an làimh dheis anns an dealbh seo bho thùs a' toirt a-steach Taigh-Òsta Chaol Acain air a thogail le J. Gilleasbaig Greumach timcheall air 1812-20 agus loidse-seilg. Chaidh an loidse-seilg atharrachadh timcheall air 1898 gu bhith na thaigh-òsta agus chaidh na dhà dhiubh a chur ri chèile ann an 1900 gus taigh-òsta Armachd an Rìgh a stèidheachadh. B' ann le Mgr agus a Bh-Uas. Dòmhnall MacAonghais a bha e aig an àm agus b' e an aon àite anns a' bhaile far an robh e ceadaichte deoch làidir a cheannach gus an do thòisich an Dara Cogadh. Tha Tòmas Carlyle, an rannsachair Stanley agus fear-stiùiridh a' Mhorair Eanraig MacChoille am measg nan daoine ainmeil a tha air fuireach ann. B' ann le Dòmhnall Skinner a bha e na b' fhaide air adhart agus tha cuimhne air oir b' esan a' chiad duine a stèidhich cuairtean gu diofar àitichean anns an Eilean Sgitheanach. Tha an cuimhneachan-cogaidh, a chaidh a thogail ann an 1921, agus Caisteal Maol chun na làimh dheis, ri fhaicinn air cùlaibh na tha air fhàgail den chidhe fhiodh le beanntan Chinn Tàile nas fhaide air falbh. Tha Caol Loch Aillse air an làimh chlì thar Loch Aillse
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Sean agus ùr
Bha Theresa May airson seo a chumail sìmplidh.
Bhruidhinn na daoine ann an reifreann an Òg-mhìos agus b' e dleastanas an riaghaltais aicese na thuirt iad a chur an gnìomh.
Uaireigin ron Mhàirt, leigeadh i fios don Aonadh Eòrpach fo Artagail 50 de Chunnradh Lisbon gun robh an Rìoghachd Aonaichte airson fhàgail.
(Chan e nach eil fhios aca mar-thà, ach is e sin an gnìomh foirmeil do dhùthaich a chuireas roimhpe cùl a chur ris an Aonadh Eòrpach).
An uair sin bhiodh dà bhliadhna airson còmhraidh mun chàideas eadar Breatainn agus an t-Aonadh Eòrpach.
Dh'fhàgadh an clàr-ama sin gun tachradh Brexit air thoiseach air an taghadh Eòrpach ann an 2019 agus an taghadh coitcheann ann an 2020.
Argamaid
Ach cha bhruidhinn an riaghaltas air sgàth an t-sluaigh a-nis mus tèid glòr na Cùirte agus na Pàrlamaid a chluinntinn.
Thugadh orra smaointinn a-rithist le breith na h-Àrd-Chùirte nach gabhadh Artagail 50 a chur an gnìomh as aonais bhòt anns na Cumantan.
Sin, am beachd na h-Àrd-Chùirte, air sgàth 's gun toir Brexit còirichean air falbh bho dhaoine ann am Breatainn, rud urrainn don riaghaltas fhèin dèanamh.
Tha Riaghaltas na Rìoghachd Aonaichte air a dhol don Phrìomh Chùirt gus cumail a-mach gu bheil iad saor Breatainn a thoirt a-mach anns an Aonadh Eòrpach fo chumhachdan a' Chrùin air cùisean cèin.
Ach tha Riaghaltas na h-Alba air taobh eile an argamaid, ag ràdh gu feum bhòt a bhith ann an dà chuid aig Westminster agus aig Holyrood.
Stèidhich am Morair Tagraidh, James Wolffe an argamaid aige air laghan sean agus ùr.
Eachdraidh
Cho sean, mar eisimpleir, ri Tagradh na Còire 1689 a chuir bacadh air cumhachdan a' Chrùin - agus air còirichean Chaitligeach - ann an Alba.
Rinn e iomradh cuideachd air Achd an Aonaidh 1707 thug pàrlamaidean na h-Alba agus Shasainn còmhla, ag ràdh nach tug an t-seann Phàrlamaid Albannaich cumachdan gus lagh na h-Alba atharrachadh do Pharlamaid ùir na Rìoghachd Aonaichte agus chan ann don Chrùin.
Ghluais e tro thrì linntean de dh'eachdraidh gu Achd na h-Alba 2016.
Thàinig sin mar thoradh air an aonta às dèidh na bhòt gus an t-Aonadh Eòrpach fhàgail agus their e nach atharraich Westminster lagh a tha fo smachd Holyrood gun chead na Pàrlamaid Albannaich.
Sin cleachadh na Pàrlamaid Albannaich a chuireadh ann an dubh agus geal le Achd 2016, agus is e beachd Riaghaltas Westminster nach eil ann ach chleachdadh gun chumhachd.
Ach mas e, dh'fhaighnich am Morair Tagradh, a chuireadh anns an Achd e mura robh brìgh sam bith aige?
Deasbad
Tha dùil gun cluinneadh breith na Cùirte tràth anns a' bhliadhna ùir.
Ma their i gum feum Achd na Pàrlamaid a bhith ann mus tèid Artagail 50 a chur an gnìomh, tha dùil gum faodadh an riaghaltas bile air leth goirid a chur fa comhair a' toirt cead do mhinistearan sin a dhèanamh.
Às dèidh deasbaid anns na Cumantan an dèidh chuir buill-phàrlamaid taic ri clàr-ama an riaghaltais ged a ghabhadh ministearan ri iarrtas Làbarach gum foillsich iad na planaichean aca ro dheireadh a' Mhàirt.
Tha e nas duilghe fhaicinn dè a thachras mas e breith na Cùirt gu feumadh Pàrlamaid na h-Alba bhòtadh cuideachd.
Cha do chum am Morair Tagraidh a-mach gum b' urrainn do Holyrood stad a chur air Brexit.
Ma bhòtas Dùn Èideann an aghaidh Brexit, ma dh'fhaodte gun tèid iarraidh air muinntir na h-Alba labhairt uair eile.


text:
Spàinntis
'S e cànan Innd-Eòrpach a`tha ann an Spàinntis, ainm bho thùs: castellano. Thàinig an cànan bho thaobh tuath na Spàinne. Tha freumhan cumanta aig an Spàinntis agus am Portagailis. Tha Spàinntis ga bhruidhinn anns an Roinn Eòrpa, ann am corra àite ann an Àisia is Afraga, agus gu h-àraidh air feadh Aimearaga.
Susbaint
Eachdraidh[deasaich | deasaich an tùs]
Thathar ag ràdh gun do nochd an Spàinntis agus Am Portagailis mar chànain rè linntean na cogaidhean an aghaidh nan Arabach. Aig toiseach tòiseachaidh an ghnothaich, fhad' s a bha làmh an uachdair fhathast leis na Arabaich, bha sreath dhe Rìoghachdan beaga neo-eisimeileach ann, is iad uile ann an ceann a thuath na Spàinne. Anns A' Ghàilis, bha cànan le freumhan Laideann ga bhruidhinn. Beag air bheag, rinneadh na Crìostaidhich an gnothaich air na h-Arabaich, gan sguabadh a-mach às an dùthaich. Mu dheireadh thall, nochd dà stàit, An Spàinn agus A' Phortagail, far an robh dà chànan coltach ann: Spàinntis agus Portagailis.
Laideann ga Bhruidhinn[deasaich | deasaich an tùs]
Cha robh Laideann ga bhruidhinn ann am Iberia mus do ràinig feachd na Ròimh ann am 318 RO is rinn iad an gnothaich mu dheireadh thall ann an 18 RO, fo Chaesar Augustus. Sgaoil an cànan fad is farsaing gu luath, agus an ceann beagan ghinealach, bha na cànanan tùsail air a bhàsachadh ach ann corra àite. Thathar a' creidsinn gu robh na daoine deiseil airson a ghabhail ri cultar agus cànan na Ròimh leis gu robh cultaran adhartach mar na Greugaich ann bho thùs. Anns a' chiad linn thuit ìompaireachd na Ròimh a-mach a chèile agus thoisich leasachadh neo-eisimeileachd a' chànain anns na beanntan ann an thaobh mu thuath na dùthcha. Tha iomadh ainm-àite Laideann anns an Spàinn gus an latha an-diugh. Cha do leig na cànanan tùsail ach facal neo dhà.
Turas na Visigodos[deasaich | deasaich an tùs]
Bha làmh an iuchair aig na Visigodos, treudan às a' Ghearmailt, rè iomadh linne an dèidh dha na Ròmanaich Hispania fhàgail. Thug iad facal neo dhà dhuibh, ach cha do chuir an cànan aca air an dùthaich, leis cho pròiseil a bha cultar agus cànan na Ròimh, ged nach robh a saighdearan nas motha. 'S e clas flaitheil a chruthaich iad anns an Spàinn. An dìleab aca: na sloinnidh. 'S e ainmean Visigodo a th' ann na sloinnidh Spàinnteach le -ez: Martínez = Mac Mhàrtainn, Rodríguez = Mac Ruaraidh (Martin's/Roderick's).
A' Bhuaidh Arabach[deasaich | deasaich an tùs]
Ann am 711 Ràinig airm Muslamach an ceann a deas na Spàinne, le ceann-feachda ris an canadh Tariq Ibn Ziyad os a chionn. Bha Arabais na chànan làitheil beò anns an dùthaich gu ruige 1592, nuair a cheannsaich feachdan Rìgh Fernando agus Banrighinn Isabel an Rìoghachd Mhuslamach mu dheireadh ann an Granada, is na Muslamaich nam fògarraich anns na beanntan neo thall thairis ann am Maroco. 'S e Al Andalus an t-ainm a bha air na tìrean Muslamaich far a bheil An Spàinn agus A' Phortagail an latha an-diugh. Rè 881 bliadhna bha cultar Arabach, saidheans, ionnsachadh, àiteachas, smuaintean agus cleachdaidhean ma sgaoil air feadh na dùthcha agus gu ruige an Roinn Eòrpa. Chruthaich rìghrean na Spàinne Sgoil Eadar-Theangaidh ann an Toledo, an dèidh am baile a thoirt bho na Muslamaich ann am 1085. Le sin, fhuair an Roinn Eòrpa beartas mòr bhuapa. A bharrachd air Muslamaich, bha coimhearsnachdan Iùdhaich agus Crìostaidh nan tàmh gu sìtheil còmhla.
Seo sreath fhacail le tùs Arabach ann an Spàinntis. Mar as àbhaist, tha iad uile faclan foghlaimte, àiteachail, biadh bho thall thairis neo cogail.
Ceannsachadh Aimearagaidh[deasaich | deasaich an tùs]
Ann an 1592, ràinig loingeas Spàinnteach eileanan anns a' Chairib. Le sin, thoisich ceannsachadh mòr a thug an tìr-mòr Aimearaga fo bhuaidh na Spàinne neo A' Phortagail bho Chalifornia mu thuath gu ruige Patagonia ann an ceann a deas. Cha do chaill An Spàinn an colonaidh mu dheireadh aice gus 1898, nuair bhuannaich na Stàitean Aonaichte ann an Cuba. Rinn na Spàinntich droch mhilleadh an siud, agus thuit an àireamh-shluaigh gu mòr, leis nach robh iad deiseil airson gan dìon bho tinneasan na Roinn Eòrpa is an droch làimhseachaidh a fhuair iad. A bharrachd air sin, nochd iomadach fhacal ann an Spàinntis: faclan airson rudan nach fhaiceadh a-riamh ann an Roinn Eòrpa, rudan a-nis cho làitheil dhuinn, mar a' bhuntàta neo an tomàto.
Seo sreath dhe na faclan a thàinig dhan Spàinntis bho na Cànainean tùsail ann an Aimearaga, gu h-àraidh bho na cultaran adhartach. Gu tric, tha faclan tùsanach eadar-dhealaichte anns gach uile dùthaich ann an Aimearaga Laideannach. Mar eisimpleir, ann am Meagsago, tha na faclan bho Nauhatl, cànan nan Aztec, uabhasach pailt. Ann am Pearù, tha a' mhòr-chuid dhuibh a' tighinn bho Quechua, teanga oifigeil ìompaireachd nan Inca. An latha an diugh, 's e Piri-Piri (Guaranaidh) an t-ainm ann am Paraguaidh agus Braisil air an stuth ris an canar chile (nahuatl) ann am Meagsago, ach 's e ají (taino) am facal a tha aca air feadh na Mara Chairibianach.
An-diugh tha eadar 322 agus 400 millean duine a' bhruidhinn Spàinntis mar prìomh-chànan.
Dùthchannan far a bheil Spàinntis ga bhruidhinn[deasaich | deasaich an tùs]
Cànan Oifigeil[deasaich | deasaich an tùs]
'S e Cànan fa-leth eadar-nàiseanta a th' ann an Spàinntis, leis gu bheil e ga bhruidhinn ann a bharrachd air 20 dùthchannan. 'S an teanga oifigeil anns na dùthchannan a leanas. Tha iad uile dùthchannan a bha fo bhuaidh ìompaireachd na Spàinne o shean:
Cànan Co-oifigeil[deasaich | deasaich an tùs]
'S an teanga co-oifigeil anns na dùthchannan a leanas a th' ann an Spàinntis, is iad uile dùthchannan ann an Aimearaga-Laideannach far a bheil sluagh làidir tùsanach, neo fada falbh bhon na sgìrean a bha fo bhuaidh na Spàinne, mar Afraga neo Aisia. A bharrachd air sin, tha an Spàinntis na chànan co-oifigeil ann am Puerto Rico, air sgàth gu bheil ceanglaichean làidir aige ris na Stàitean Aonaichte:
- Boilibhia (Tha Spàinntis aig 90% na dùthcha is e na chànan co-oifigeil ri taobh na cànainean tùsail fo lagh ùr bho 2000)[4]
- Gini Mheadhan-Chriosach
- Paraguaidh (Dùthaich dà-chànanach fo Bhun-reachd 1992)[5]
- Pearu (Tha Spàinntis aig 80% na dùthcha is e na chànan co-oifieil ri taobh na cànainean tùsail fo Bhun-Reachd 1993)[6]
- Puerto Rico
- Na h-Eileanan Filipineach
A bharrachd air sin, tha iomadh mhuilleadn dhe daoine le Spàinntis mar chiad cànan anns na Stàitean Aonaichte, seadh ann an coimhearsnachdan Spàinntich traidiseanta air feadh na stàitean a chaill Meagasgo ann an cogagh an aghaidh Riaghaltais Washington, seadh inimrich anns na bailtean-mòra.
Suidheachadh Cànanach anns an Spàinn[deasaich | deasaich an tùs]
Tha an suidheachadh cànanach air atharrachadh gu mòr bho chaochail an deachdaire Francisco Franco ann an 1975. 'Se an aon chànan oifigeil na dùthcha a bh' ann an Spàinntis, is an tìr fa-leth fo bhratach na Spàinntis. Mar a leughadh air gach uile bonn airgid o shean España:, Una, Grande, Libre (An Spàinn: Aon, Mòr, Saor). Ach Bhàsaich e agus dh'atharraich an dùthaich gu tùr. Ghlaodh Bun-Reachd na Spàinne (1978):
Is e Cànan oifigeil na Stàit a th' ann an Spàinntis Castellanach. Tha dleastanas aig gach uile Spàinnteach a bhith eòlach air agus tha còir aca a bhith ga chleachdadh. Is e cànainean Spàinntich oifigeil anns na Roinnean aca le fèin-ùghdarras a th' ann na cànainean eile cuideachd, a-rèir na Aontaidhean a th' ann. 'S e dìleab chultarail a th' ann am beartas aig an caochlach dòighean labhairt na Spàinne is bidh iad fo mheas agus dìon sònraichte.[7]
A-nis, tha na cànanan roinneil (Basgais, Catalanais agus Gailìsis a' dol bho neart gu neart, tha stèiseanan telebhisein rim faotainn ann gach fear dhuibh, tha iad gam cleachdadh anns na soighnichean rathaid agus, gu h-àraidh, tha foghlam tro mheadhan na mion-chànain ga sgaoileadh air feadh na roinnean sin. Thathar ag aithneachadh na daoine le dà chànan anns an Spàinn, oir 's e Spàinntis brìghmhor soilleir a th' acasan, leis cho soirbheachail a tha poileasaidhean dà chànanach na dùthcha.


text:
Ullachadh son gheamaichean ann am Bermuda
Chùm Comann Gheamaichean nan Eilean Siar coinneamh oidhche Mhàirt is tuilleadh ullachaidh ga dhèanamh son Geamaichean Eileanan na Cruinne a ghabhas àite ann am Bermuda as t-Samhradh sa tighinn.
Ghabh còrr air 60 farpaiseach pàirt anns na geamaichean mu dheireadh ann an Eilean Whyte ann an 2011.
Leis gum bi cosgaisean nas àirde an sàs ann an a bhith a' toirt sgioba a Bhermuda 's e sgioba nas lugha a thèid ann le dùil ri mu 30 farpaisich.
A-rèir cathriche Chomainn Gheamaichean nan Eilean Siar, Iain Moireasdan tha obair chudthromach fhathast ri dhèanamh.
"Feumaidh tu na h-itealain, feumaidh tu na suidheachain fhaighinn sa h-uile càil den t-seòrsa sin, 's bidh thu an uairsin ag ùrnaidh gum faigh thu an t-airgead a chaidh a ghealltain dhut."
Farpaisich
Tha an sgioba aig na h-Eileanan an Iar an ìre mhath air a chur air dòigh.
Chan eil ach triùir a tha fhathast a' feuchainn ri àitichean a chosnadh san sgioba.
"Tha triùir fhathast às nach eil cinnt againn... ach a' chuid as mòtha den chòrr, tha iad a-nis air na h-uairean fhaighinn is rudan den t-seòrsa sin.
"Son diofar adhbharan tha triùir ann fhathast às nach eil sinn cinnteach."


text:
- TIOTAL
- Cead a' Chabhlaich Rìoghail
- EXTERNAL ID
- Z_PC_WD_WS_013
- LINN
- 1940an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 8353
- KEYWORDS
- Luchd-rannsachaidh a' Chogaidh
An Dàrna Cogadh
An Dara Cogadh
cairt-aithneachaidh
cairtean-aithneachaidh
aithneachadh
soithichean
luing
luing-chogaidh
luing-sguabaidh mhèinnean
Bha Uilleam Shand na neach-cleachdaidh wireless sa Chabhlach Rìoghail, agus bha feum aige air a' chead seo nuair a rachadh e air tìr 's nuair a thilleadh e air bòrd an t-soithich aige rè an Dàrna Cogaidh.
Tha ainm soitheach an fhir leis an robh e aig mullach a' chead. Bha HMS Franklin na long-sguabaidh mhèinnean de chlas Halcyon. Fo chomannd an Rear Admiral Shir Edmund Irving, sgrùd i calaidhean iar-thuath na h-Eòrpa an dèidh ionnsaighean Normandaidh.
'S e inbhe an fhir leis an robh e 'Tel' airson 'Telegraphy'. Tha G. no T. a' comharrachadh a bheil e a' gabhail drama (G. airson Grog) no nach eil, (T. airson Teetotal).
Rinn sgoilearan à Bun-sgoil Rosebank, Inbhir Nàrann agallamh ri Uilleam Shand mar phàirt de phròiseact Luchd-rannsachaidh a' Chogaidh ann an 2005


text:
Fear fo chasaid gun do rinn e oidhirp air muirt
Nochd fireannach, aois 20, ann an Cùirt an t-Siorraidh an Inbhir Nis fo chasaid gun do rinn e oidhirp air muirt.
Tha cuideachd casaidean giùlain sgeine agus ionnsaigh an aghaidh Sean Boyle, à Inbhir Nis.
Chaidh a thoirt an grèim às dèidh tachartais a dh'fhàg fireannach eile, aois 25, san ospadal.
Ann an èisteachd ann an dìomhaireachd aig Cùirt an t-Siorraidh, cha do rinn Mgr Boyle tagradh sam bith.
Chaidh a chumail an grèim agus thèid tuilleadh sgrùdaidh a dhèanamh.
Chaidh na poilis a ghairm gu buaireadh aig Diriebught Court ann an sgìre Allt a' Mhuilinn sa bhaile oidhche Chiadain.
Tha am fireannach eile fhathast ann an Ospadal an Ràthaig Mhòir.


text:
Ionad connadh-bio ga fhosgladh air leaghadair aluminium a' Ghearasdain
3 Am Màrt 2017 Ùraichte aig Ùraichte aig
Ghabh planaichean airson na ceudan obraichean a' chruthachadh aig leaghadair aluminium a' Ghearasdain ceum air adhairt an diugh, le Rùnaire na h-Eaconamaidh Dùthchail a' fosgladh ionad connadh-bio aig an làrach.
Choinnich na sealbhadairean ùra, GFG Alliance ri riochdairean Riaghaltais na h-Alba agus Comhairle na Gàidhealtachd a dheasbud na leasachaidhean bun-structair a bhitheas a dhìth 'sa bhaile an cois na planaichean leadachaidh aca.
Às a' Ghearasdan, seo Andreas Wolff.


text:
News Naidheachdan
28 May 2014
BBC ALBA’S NEW DRAMA ‘BANNAN’ TO PREMIÈRE AT THE EDINBURGH INTERNATIONAL FILM FESTIVAL
Bannan, BBC ALBA’s first original Gaelic drama series, is to be premièred at this year’s Edinburgh International Film Festival.
The whole pilot of three 30 minute programmes, which will be shown on the channel in September, has been selected for screening on June 28th as part of the 68th annual event which is the oldest continually running film festival in the world.
Widely known for his work on the hugely popular drama The Inbetweeners, Bannan is produced by Christopher Young of Young Films with Gaelic producer Morag Stewart. The drama follows the story of Màiri MacDonald’s return home to the island from which she escaped eight years ago, having left her family and the place, its claustrophobia and its customs.
Initially returning for the funeral of a family friend, the emotional ties (‘bannan’) see Màiri remain on the island longer than anticipated - first out of necessity and then by choice. Màiri’s journey reawakens the unresolved conflicts that are rooted in her memory of home - love and hate, past and present, suffocation and freedom – and the one person with whom she must renew her ‘bannan’ is the only person she wants to remain firmly in the past.
Directed by former River City actor Tony Kearney, the entire production was carried out through the medium of Gaelic. From scripts to auditions, rehearsals to shooting, the language on-set was Gaelic – a ground-breaking move that surprisingly had never been done before.
Three episodes have been filmed so far, with a further 15 being developed by Young Films.
The scripts for the three completed episodes were written by Chrisella Ross, a native Gaelic speaker from Point on the Isle of Lewis, with the support of Charlie Martin as format writer. Chrisella has drawn inspiration from her own surroundings for the script: from the beauty of the landscape to the characters on her own island in order to create a true sense of a 21st century rural community, all with Gaelic values, humour, idioms and expressions.
A rich original score has also been created for Bannan by critically acclaimed composer and musician Donald Shaw who has teamed up with rising star Sorren MacLean in a collaboration to create a unique but contemporary Gaelic soundtrack.
Margaret Mary Murray, head of service for BBC ALBA and executive producer of Bannan, said: “We are absolutely delighted than Bannan is to première at this year's Edinburgh International Film Festival.
“This festival is renowned throughout the world and for Bannan to be selected for screening alongside some illustrious other film productions is testament to the hard work and talent of everyone involved, from the writer to the cast, the production and craft specialists.
“We always knew that we wanted to create an original Gaelic drama for BBC ALBA but we did not know what form the concept would take. It has taken time to get to this stage and the production would not have been realised without the support and innovative collaboration of our partners MG ALBA and Creative Scotland. We hope that this screening at the film festival will help highlight the talent showcased in Bannan and enable BBC ALBA to reach new audiences.”
28 Cèitean 2014
AN DRÀMA ÙR BHO BBC ALBA – BANNAN – DHA SHEALLTAINN AIG FÈIS FILM EADAR-NÀISEANTA DHÙN ÈIDEANN
Tha Bannan, a’ chiad sreath dràma Gàidhlig air BBC ALBA, gu bhith air a shealltainn airson a’ chiad uair aig Fèis Film Eadar-nàiseanta Dhùn Èideann.
Thèid a’ chiad tri prògraman deuchainn, a bhios air an t-seanail san t-Sultain, an sealltainn air 28 Ògmhios.
Às dèidh fìor shoirbheas mar riochdaire sreath telebhisein, The Inbetweeners, tha Bannan riochdaichte le Christopher Young bho Young Films, leis an riochdaire Gàidhlig Morag Stiùbhart.
Tha Bannan ag innse na sgeòil aig Màiri NicDhòmhnaill agus i air tilleadh chun an eilein bho na theich i bho chionn ochd bliadhna, a’ fàgail a teaghlaich agus an àite, na cleachdaidhean agus mùchadh na coimhearsnachd. Tha Màiri a’ tilleadh airson tiodhlagadh caraid dhan teaghlaich ach tha na ‘bannan’ làidir ga cumail air an eilean nas fhaide na bha i an dùil: an toiseach air sgàth deatamas ach an uair sin air sgàth miann. Tha an turas aig Màiri a’ dùsgadh cuimhneachain de chòmhstri aig an taigh: gaol is gràin, mar a bha ’s mar a tha, cùmhangas agus saorsa. ’S e an aon neach leis am feum i na ‘bannan’ a chàradh an aon neach a tha i airson seachnadh agus fhàgail ann an dorchadas na làithean a chaidh seachad.
Mar a shaoilear, ’s e stiùiriche le Gàidhlig a bu chòir dràma Ghàidhlig a stiùireadh. Cò na b’fheàrr na Tony Kearney airson na h-obrach? Leis an fhìor eòlais aige mar chleasaiche, bha deagh fhios aige mar a gheibheadh e an rud a b’ fheàrr as na cleasaichean. Chaidh am pròiseact air fad a dhèanamh anns a’ Ghàidhlig. Bho na sgrioptaichean gu taghadh nan cleasaichean, gu filmeadh, b’ e Gàidhlig cànan na h-àite-obrach – suidheachadh, gu h-iongantach, nach do thachair roimhe.
Chaidh trì prògraman a dhèanamh gu ruige seo, le 15 eile gu bhith air an leasachadh le Young Films.
Sgrìobh Chrisella, a tha às an Rubha ann an Leòdhas, trì earrainnean sa Ghàidhlig, le taic bho Charlie Martin. Cho-obraich Ross, Martin agus Young gus sgeulachd a chruthachadh mu bheatha an latha diugh air eilean. Thug an àrainneachd mu thimcheall oirre buaidh air an sgrìobhadh aig Chrisella – bho àilleachd na tire gu na daoine air an eilean aice fhèin – gus coimhearsnachd dùthchail anns an 21mh linn a dhealbhachadh, le modhan is cleachdaidhean , àbhachdas, abairtean agus gnàthsan-cainnt na Gàidhlig.
Tha an sgrìobhaiche agus neach-ciùil clìuiteach Donald Shaw air obrachadh leis an neach-ciùil òg Sorren MacIllEathain gus ceòl ùr, taitneach a chruthachadh a thuilleadh air grunn òrain ùr a sgrìobhadh. Tha an co-obrachadh eatarra air clàr air leth de cheòl ùr a chruthachadh.
Thuirt Mairead Màiri Mhoireach, Ceannard Seirbheis BBC ALBA agus Àrd-riochdaire Bannan: “Tha sinn cho toilichte gu bheil Bannan dha shealltainn aig Fèis Film Eadar-nàiseanta Dhùn Èideann.
“Tha sinn air leth toilichte airson a h-uile duine a bha an sàs ann gu bheil e a’ faighinn aithne aig an fhèis seo aig a bheil cliù air feadh an t-saoghail.
Bha fios againn bhon chiad dol a-mach gu robh sinn airson nuadh-dhràma Gàidhlig a chruthachadh airson BBC ALBA ged nach robh fios againn dè seòrsa rud a bhiodh ann. Tha sinn gu mòr an eisimeil MG ALBA agus Alba Chruthachail agus an dòchas gun toir Bannan BBC ALBA gu luchd-amhairc as ùra.
2014 News Archive Tasglann Naidheachdan 2014BBC ALBA festive highlightsClàr Nollaig agus Bliadhn’ Ùr BBC ALBA
Trad Awards ShortlistGeàrr-liosta Na Trads
Royal National Mòd 2014Mòd Nàiseanta Rìoghail 2014
Trad Awards 2014Duaisean na Trads 2014
FilmG WorkshopsBùth-obrach FilmG
BBC ALBA Autumn LaunchClar Foghair BBC ALBA
FilmG launched for a seventh yearFilmG ga chur air bhog
UK government funding increaseAn Riaghaltas a’ foillseachadh àrdachadh ri maoineachadh MG ALBA
Hebridean Celtic Festival - LiveFhèis Cheilteach Innse Gall - Beò
Media Skills online resourceGoireas Sgilean-Meadhanan air-loidhne
Aithisg Bhliadhnail agus Cunntasan MG ALBA 2013/14MG ALBA's Annual Report and Accounts 2013/14
Director of Development and PartnershipStiùiriche Leasachaidh agus Co-bhanntachd
Bannan premièrePremière Bannan
MG ALBA welcomes additional fundingMG ALBA a’ cur fàilte air maoin ùr
Celtic Media Festival AwardsDuaisean Celtic Media Festival
FilmG AwardsDuaisean FilmG
Celtic Media Festival shortlistGeàrr-liosta Fèis nam Meadhanan Ceilteach
FilmG shortlists onlineGeàrr-liosta FilmG air-loidhne
FilmG films onlineFilmichean FilmG air-loidhne
Go JettersGo Jetters
2018 News ArchiveTasglann Naidheachdan 2018
2017 News ArchiveTasglann Naidheachdan 2017
2016 News ArchiveTasglann Naidheachdan 2016
2015 News ArchiveTasglann Naidheachdan 2015
2014 News ArchiveTasglann Naidheachdan 2014
2013 News ArchiveTasglann Naidheachdan 2013
2012 News ArchiveTasglann Naidheachdan 2012
Programme Press Releases Tasglann Naidheachd Phrògraman
Follow this link to the programme press release archive.
Lean an ceangal seo gu tasglann phrògraman


text:
- TIOTAL
- Bàtaichean a' Chabhlaich Rìoghail faisg air Crombaidh, 1908
- EXTERNAL ID
- GB1796_1999_116_728
- ÀITE
- Cromba
- SIORRACHD/PARRAIST
- ROS: Crombaidh
- DEIT
- 1908
- LINN
- 1900an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11451
- KEYWORDS
- Cabhlach Rìoghail
bàtaichean cogaidh
B' e Cabhlach a' Chuain Shiar a' phrìomh fheachd catha a bha aig a' Chabhlach Rioghail an toiseach ann an uisgeachan na Roinn Eòrpa., Thugadh an uairsin Feachd Dìon na Dachaigh air ann an 1933. Bha aca ri stad a chur air Cabhlach na Gearmailt nam feuchadh iad a-mach às a' Chuan a Tuath
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- A' chala ann an Caol Loch Aillse, 1976
- EXTERNAL ID
- HC_PLANNING_04_008_0829
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1 Ògmhios 1976
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14817
- KEYWORDS
- cidheachan
calaidhean
stèiseanan rèile
aiseagan
Seadhadh dhen chladach ann an Caol Loch Aillse anns na 1980an. Chithear aiseag a' tighinn tarsainn à Caol Àcain san Eilean Sgitheanach.
Tha an stèisean, faisg air ceann cidhe an rèile, dìreach ri fhaicinn air cùlaibh an stoc gluasadach' Chaidh an ceann-uidhe fhosgladh ann an Caol Loch Aillse ann an 1897 agus on a bha an stèisean faisg air a' chala bha seo a' ciallachadh gun robh e daonnan trang. Chaidh an stèisean fhèin a thogail le Murchadh MacPhàdraig, agus thathas a' faighinn thuige bhon bhaile air rathad fada air rampaichean.
Bha an cidhe cuideachd air a chleachdadh le bàtaichean-iasgaich agus bha e na stad riaghailteach airson bàtaichean-smùide air slighe a' chosta an iar à Glaschu chun na h-Eileanan an Iar. Bha a' cheàrnaidh seo, le cidhe a bharrachd, cuideachd na bhun-stèidh airson gnìomhachas an sgadain, le a thogalaichean taice giollachd èisg agus àite-còmhnaidh dhan luchd-obrach gluasadach.
Aig àm an Dàrna Cogaidh bha e air a chleachdadh leis na seirbheisean armailteach airson a bhith a' gluasad uidheam-gunnaireachd agus luchd-seirbheis. Bha uisge domhainn a dh'fheumaist airson soithichean ann an Loch Aillse, agus bha an rèile ga dhèanamh furasta ruighinn air a' chòrr den dùthaich. Chaidh Caol Loch Aillse ainmeachadh HMS Trelawney aig an àm agus b' ann às an seo a bha cur sìos mhèinnean dha cabhlach Bhreatainn air fad air a dhèanamh, Tha a' Chabhlach Rìoghail fhathast an seo le BUTEC (British Underwater Test and Evaluation Centre) a tha a' ruith deuchainnean spaileart agus sonar anns na caolasan domhainn mun cuairt An Eilean Sgitheanach agus Ratharsair.


text:
- TIOTAL
- Caisteal Dùn Bheagain
- EXTERNAL ID
- HCD00077
- ÀITE
- Dùn Bheagan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11805
- KEYWORDS
- caistealan
càraichean
Tha Caisteal Dùn Bheagain suidhichte air rubha creagach ann an Loch Dùn Bheagain, anns An Eilean Sgitheanach. 'S e dachaigh Clann MhicLeòid a th'air a bhith ann on 13mh linn, ged is ann ann an 1439 a bha iad air ainmeachadh mar 'à Dùn Bheagain' ann an sgrìobhainn oifigeil an toiseach. Thathar a' smaoineachadh gu bheil an t-aon theaghlach air a bhith anns a' chaisteal on uairsin, nas fhaide na caisteal Albannach sam bith eile. Tha pàirtean den chaisteal on 13mh linn, an daingneach is sloc on 14mh linn, is pàirtean eile on t-18mh linn. Anns na bliadhnaichean o sin, thathar air sgreabhag a chuir air an togalach gu lèir is air barrabhallan a chuir air. 'S e aon de na prìomh àitean far am bith luchd-turais a' tadhal anns An Eilean Sgitheanach an-diugh, le sean chuimhneachain nan cinneadh anns na seòmraichean poblach. Tha an dealbh seo a' sealltainn càireadhan a bhith air a dhèanamh aig an doras aghaidh, le càr no bhan den t-àm ri thaobh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Airgead do Cheòlas
Fhuair Ceòlas £5,000 bho Riaghaltas na h-Alba mu choinneamh nam planaichean airson Ionad Cultair a thogail ann an Uibhist a Deas.
Tha Ceòlas am beachd ionad, a chosgas £12m, a stèidheachadh ann an Dalabrog airson ceòl, dannsa agus Gàidhlig a theasgasg.
Chaidh an t-airgead ainmeachadh le Rùnaire an Fhoghlaim, Mìcheal Ruiseal, 's e air chuairt ann ann an Uibhist a Deas.
Thèid an t-airgead a dh'fhoillsich an Riaghaltas a chleachdadh air an sgrùdadh air iomchaidheachd nam planaichean a thoirt chun na h-ath-ìre.
Tha Ceòlas dhen bheachd gum biodh an t-ionad na bhuannachd mhòr do dh'eaconomaidh an eilein, agus gum faodadh e 50 obair a chruthachadh.
Tha Ceòlas mar-thà air planaichean fhoillseachadh a' sealltainn dreach an ionaid 's e gu bhith coltach ri dùn, anns am bi sia làr a dh'àirde.


text:
- TIOTAL
- Srèisean Obar Pheallaidh a' sealltainn seadaichean einnseanan agus bathair
- EXTERNAL ID
- PC_HRS_STATIONS_001_007
- ÀITE
- Obar Pheallaidh
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Dul
- DEIT
- 12 Iuchar 1957
- LINN
- 1950an
- CRUTHADAIR
- H C Casserley
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26743
- KEYWORDS
- Rèile na Gàidhealtachd
Rèile Chaledonia
Rèile Bhreatainn
Sealladh dhan ear a' sealltainn an t-seada-bathair (an taobh clì) agus seada nan einnseanan. Thogadh an seada seo an àite fear a losgadh gu làr ann an 1902. 'S e einnsean 0-4-4T àireamh 55212 a b' àbhaist a bhith aig Rèile Chaledonia a tha seo mar a bhithte a' cleachdadh air a' mheur fad deich bliadhna fichead gus an tàinig einnseanan dìosail tràth anns na 60an.
B' e Obar Pheallaidh ceann-crìche meur Obar Pheallaidh anns an robh 14 cilemeatair, a dh'fhàg a' phrìomh rèile aig Baile an Luig. Dh'fhosgail am meur air an 3mh dhen Iuchar 1865, a' dùnadh do luchd-siubhail cha mhòr ceud bliadhna an dèidh sin, air an 3mh dhen Chèitean 1965. Stad trèanaichean bathair air an t-26mh dhen Fhaoilleach anns a' bhliadhna sin


text:
- TIOTAL
- Balach ri taobh aibhne
- EXTERNAL ID
- HCD00129
- ÀITE
- Ciseorn
- SGÌRE
- Loch Carrann
- SIORRACHD/PARRAIST
- ROS: Loch Carrann
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11856
- KEYWORDS
- Niall Maca'Phearsain
abhainn
drochaid
Bealach na Bà
A' Chomraich
Tha e gu math cinnteach gur e Niall Mac a' Phearsain, mac an dealbhadair, Donnchadh, a tha na sheasamh le a ghàirdeanan paisgte air taobh chlì na drochaid. Bhiodh e tric a' dol còmhla ri athair air cuairtean is turasan baidhsagal san sgìre mu Chaol Loch Aillse, le camara nan cois. 'S dòcha gun deach an dealbh seo a thogail beagan ro Bhealach na Bà, am bealach cas, lùbach ainmeil eadar a' Chomraich is Loch Carrann. Rugadh is thogadh Niall sa Chaol. Bhàsaich e ann an 1944, aig 24 bliadhna a dh'aois, le leòntan a fhuair e 's e ann an seirbheis aig Armlann Gunnachan an Airm ann an Kent
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Leac an Stòir, an t-Eilean Sgitheanach
- EXTERNAL ID
- PC_PRISCUS_WCS6374
- ÀITE
- A' Chuith-Fhraing
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29608
- KEYWORDS
- Bodach an Stòir
luchd-turais
sgòrran
binneanan
a' Chuith-raing
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho na notaichean òraide sgrìobhte le Washington Wilson fhèin.
Am measg àiteachan inntinneach timcheall air Port Rìgh, 's e "Bodach" an Stòir am fear as cudromaiche. Gabhaidh e fhaicinn gu furasta air là soilleir on chnoc choillteach os cionn a' chidhe, fhad 's nach bi e paisgte ann an ceò. Chan eil rathad ceart a' dol thuige agus, ri aimsir mhath, bidh luchd-turais tric a' togail orra air an rathad as dìriche, 's e sin slighe dhìreach dhan taobh tuath a' leantainn druim a' chnuic a tha ag èirigh gu socair o Phort Rìgh gu taobh "a' Bhodaich." Tha an rathad a ghabhas na gearrain glè lùbach bhon a tha leithid de phuill-mhònach ann a dh' fheumas tu sheachnadh.
Tha "Bodach" an Stòir, binnean 160tr a dh' àirde, ag èirigh bho shliabh an ear beinn an Stòir. Tha sgòrran is binneanan a' dèanamh co-shealladh mar a' Chuith-raing, ach nas motha, agus tha samhla de bhaile mòr a tha na thobhtaichean ann cuideachd agus air a nochdadh gu h-iongantach leis na sgòthan a th' air a' bheinn. A' teannadh ri mullach na beinne on tuath, tha an dìreadh cho socair 's gu bheil an srainnsear a' stad nuair a lorgas e gu bheil an talamh gu h-obann air a ghearradh air falbh fad 500 troighean, agus air dha sealltainn mun cuairt chithear gu bheil a' chreag bhriste air a càrnadh ann an cruthan fìor annasach, fhad 's a tha am "Bodach" na sheasamh leis fhèin mar gum biodh e a' cumail faire air na tobhtaichean


text:
- TIOTAL
- MacArtair
- EXTERNAL ID
- QZP40_82_VOLII_P006
- DEIT
- 1845
- LINN
- 1840an
- CRUTHADAIR
- Robert R McIan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30824
- KEYWORDS
- aodach Gàidhealach
cinnidhean
eachdaigh nan cinnidhean
tachartasan chinnidhean
breacan
tartan
Chaidh "The Clans of the Scottish Highlands" le Seumas Logan fhoillseachadh gus an ceudamh ceann bliadhna de dh' Ar-a-mach nan Seumasach a chomharrachadh. Tha na dealbhan le Raibeart R. MacIain.
Tha eachdraidh air leth fada aig Clann MhicArtair mar a chithear bhon t-seanfhacal "Chan eil dad nas sine, ach na beanntan, MacArtair agus an Diabhall'. Tha cuid den bheachd gur e Clann MhicArtair am meur as sine de Chlann Chaimbeil, aig an robh an ceannas-cinnidh gus an 15mh linn.
Thug na h-Artaraich taic don Bhrusach agus thug e dhaibh fearann ann an Earra-Ghàidheal, a bha e air toirt bho na Dùghallaich, mar duais cho math ri Caipteineachd Caisteal Dhùn Stafhainis. Bha an cinneadh cumhachdach gu 1427 nuair a dhì-cheannaich an Rìgh, Seumas I, an ceann-cinnidh, Iain MacArtair, agus grunn daoine eile airson a ùghdarras a dhearbhadh. Lughdaich cumhachd a' chinnidh às dèidh sin. Dh'fhàs na Caimbeulaich na bu chumhachdaich agus fhuair iad an ceannas-cinnidh dhaibh fhèin.
Bha fearann aig na h-Artaraich ri taobh Loch Obha agus ann an Gleann Dochard is Gleann Falach. Bha fearann aig Artaraich Phroaig ann an Ilè cuideachd. Bha Artaraich Ilè nam pìobairean agus nan armadairean do Dhòmhnallaich Ilè, agus do theaghlach eile san Eilean Sgitheanach, a bha air ionnsachadh bho theaghlach MhicCruimein, pìobairean dùthchasach do Dhòmhnallaich nan Eilean.
Rinn iomadh Artarach imrich à Alba anns na bliadhnaichean às dèidh Chùil Lodair. Ann an 1790, chaidh an Còrnaileir Iain MacArtair à teaghlach Shrath Chura do New South Wales leis an 102mh Rèisimeid far an tug e a-steach caoraich is far an do stèidhich e gnìomhas clòimh Astràilia. Bha e fhèin agus a dhà mhac cudromach ann an stèidheachadh gnìomhachas an fhìona ann an Astràilia cuideachd. Chaidh Artarach eile a dh'Ameireagaidh. B'e a ogha an Seanalair Dùbhghlas MacArtair, ceannard a' Chuain Shèimh rè an Dàrna Cogaidh


text:
Status quo ante bellum
'S i abairt Laidinneach a tha ann an "status quo ante bellum" a tha a' ciallachadh "mar a bha rudan ron a' chogadh".
Aig an tòiseach, chleachdadh an abairt seo airson an t-suidheachadh aig deireadh chogaidhean neo bhlàr as dèidh dhan nàmhaid fhalbh agus nuair a chuireadh an riaghaltas (a chaich a phutadh a-mach à cumhachd roimhe) na àite a-rithist. Nuair a chleachdar i mar seo, bidh i a' ciallachadh nach do dh'atharraich crìochan, còir eaconomaigeach, neo còir poileataigeach air sgàth na strì.
Air a chaochladh, tha an abairt Laidinneach "uti possidetis" a' ciallachadh gum bi gach taobh an sàs anns an strì a' cumail cumhachd neo smachd air gach nì mar a bhios iad aig deireadh a' chogaidh.
Bhon abairt seo, tha "status quo" agus "status quo ante" air a thighinn. Anns Na Stàitean Aonaichte, bithear a' bruidhinn air an àm ron a' Chogadh Chatharra Ameireaganach nuair a chleachdar "antebellum". Anns an Roinn-Eòrpa agus àiteachan eile, tha seo a' ciallachadh an ama ron a' Chogadh Mhòr.


text:
Naidheachdan 11:00m
13 An Dùbhlachd 2017 Ùraichte aig Ùraichte aig
Cion-cosnaidh
Dh'èirich an àireamh a tha gun chosnadh an Alba, ged a tha nas lugha ann air feadh Bhreatainn. Bha 8,000 a bharrachd gun obair an Alba eadar an Lùnastal agus an t-Samhain, suas gu 114,000. Air feadh na Rìoghachd Aonaichte bha 56,000 nas lugha gun obair, aig 1.43m. Agus tha na figearan bho Oifis na Staitistig Nàiseanta, ag ràdh gu bheil prìsean a' sìor fhàs nas luaithe na tha tuarastail.
Brexit
Sgrìobh Rùnaire Bhrexit, Dàibhidh Davis, dhan a h-uile Ball-Pàrlamaid Tòraidheach, a' gealltainnn gum faigh iad bhòt air an dreach mu dheireadh den bhile airson falbh às an Aonadh Eòrpach. Tha esan an dòchas gun seachainn sin call dhan Riaghaltas ann am bhòt a-nochd, agus e coltach gu bheil suas ri 20 ball Tòraidheach am beachd bhòtadh an aghaidh phlanaichean an Riaghaltais airson Bhrexit.
An t-Iasgach
Thuirt Rùnaire Dùthchail na h-Alba, Fearghas Ewing, gur e dè thig an dèidh Bhrexit as motha dragh do ghnìomhachas an iasgaich. Thàinig còmhraidhean anns a' Bhruiseil gu aonta mu chuota nas motha dhan trosg, adag agus mac-làmhaich anns a' Chuan a Tuath, ach gearradh anns an rionnach agus ann an iasgach a' mhuasgain-chaoil air a' chosta an iar. Thuirt Caidreachas Iasgairean na h-Alba nach fhaod dùthchannan eile an EU gnìomhachas an iasgaich a chleachdadh mar dhòigh air Breatainn a pheanasachadh.
Teine
Tha dithis fo chasaid 's ri nochdadh anns a' chùirt mu theine aig taigh ann an Salford faisg air Manchester Diluain anns an do chaill triùir chloinne am beatha. Tha Zac Bolland, a tha 23, agus Courtney Brierley, a tha 20, à Worsley, fo chasaid gun do chuir iad teine le eucoir, agus ceithir casaidean gun do dh'fheuch iad ri murt a dhèanamh.
Alabama
Tha mòr-chuid a' Chinn-Suidhe Trump ann an Seanadh nan Stàitean Aonaichte nas lugha buileach a-niste an dèidh do thagraiche nam Poblachdach, Roy Moore, call anns an taghadh ann an Alabama. Bha Mgr Moore air a bhith fo amharas mu dhol-a-mach mì-choltach an aghaidh bhoireannach. 'S e an duine a bhuannaich, Doug Jones, a' chiad Sheanadair Deamocratach a th' aig Alabama ann an 25 bliadhna.
Leanabh
Thàinig leanabh a rugadh le a cridhe air taobh a-muigh a bodhaige beò tro obair-lannsa aig ospadal Glenfield ann an Leicester. Rugadh Vanellope Hope Wilkins bho chionn trì seachdainnean, agus chaidh i fo lannsa trì tursan on uair sin airson a cridhe a chur far am bu chòir dha a bhith.


text:
Fireannach ciontach de dh'ionnsaigh sgèine
Chaidh fireannach fhaighinn neo-chiontach air casaid gun do dh'fheuch e ris a chompanach a mhurt ann an Grìminis ann am Beinn nam Fadhla na bu tràithe am-bliadhna.
Aig an Àrd-Chùirt ann an Glaschu ge-tà, fhuaireadh Aonghas Dòmhnallach ciontach air casaid eile gun tug e ionnsaigh le sgithinn air Anna Stiùbhairt anns an eilean san Fhaoilleach.
Chuala a' Chùirt gun robh Aonghas Dòmhnallach, 49, is Anna Stiùbhairt, air a dhol a-mach air a chèile ann an Grìminis san Fhaoilleach am-bliadhna is iad air a bhith ag òl.
Chaidh innse gun do bhuail Anna Stiùbhairt an Dòmhnallach, is gun do thog esan an uair sin sgian, 's gun do shàth e i.
Thuirt dotairean gun do dh'fhàg an ionnsaigh i ann an cunnart a beatha.
Chaidh an Dòmhnallach fhaighinn neo-chionntach air casaid gun do dh'fheuch e ri Anna Stiùbhairt a mhurt.
Fhuaireadh e ciontach ge-tà, air casaid eile gun tug e ionnsaigh orra le sgithinn.
Bha an Dòmhnallach air a dhol às àicheadh nan casaidean, is e ag ràdh gun robh e ga dhìon fhèin.
Thuirt am britheamh, Coinneach MacÌomhair, gun tèid binn prìosain air Dòmhnallach nuair a thilleas e dhan Chùirt nas fhaide air a' mhìos.


text:
Tha Sohail Sadiq, an speisealaiche de Semalt , a 'dèanamh cinnteach gu bheil e comasach buaidh a thoirt air spam tagraidh, taibhse is crathaidh sa chunntas Google Analytics agad, ach feumaidh tu fios a bhith agad dè an spam tagraiche, crawler agus taibhse a th' ann agus mar as urrainn dhut an criathradh.
Dè th 'ann an spama a bheir thu a-steach?
Ma chì thu gu bheil spam an neach-stiùiridh sin air a lorg ann an cunntas Google Analytics, bu chòir dhut ceumannan a ghabhail cho luath sa ghabhas. Air neo, cuiridh e air adhart ceanglaichean air ais gu làrach-lìn fhèin no cuiridh e lùghdachadh air làrach an làraich agad ann an toraidhean einnsean luirg - mongodb web tools. Air sgèile mhòr, chan e droch dhuilgheadas a th 'ann ach air sgèile bheag, cuiridh e ceudan gu mìltean de thurasan briseadh air làrach agus cuiridh e an dàta Google Analytics agad. Mar as trice bidh spam a bheir thu a 'tighinn bho làraich-lìn mar darodar.com, get-free-traffic-now.com, and free-share-buttons.com. Chì thu gu bheil na làraichean sin a 'cruthachadh 0:00 a bharrachd air an làrach agad agus gu bheil ìre reit 100%.
Dè th 'ann an spama-spiorad?
Tha spam taibhse buailteach gus dàta luchd-tadhail a chuairteachadh gun tadhal air na duilleagan lìn agad. Bhiodh e air a sgrìobadh bhon làrach agus tha e air a stiùireadh chun a 'chunntais Google Analytics agad. Dh'fhaoidte gu bheil e cuideachd gad ath-stiùireadh gu làraich-lìn neònach treas-phàrtaidh. Tha an spam taibhse a 'tighinn a-steach ann an cruth iomraidhean agus a' lùghdachadh air làrach an làraich agad ann an Google, Bing, agus Yahoo. Is e làrach-lìn Event-tracking.com a chuireas spam taibhse gu àireamh mhòr de làraichean-lìn a h-uile latha..
Dè a th 'ann an sgrìobadh spama?
Bidh spam-làimhe a 'tadhal air an làrach agad ach chan eil ceangal agad ri do dhuilleagan. Is e an t-amas a th 'ann faighinn clàr-amais anns a' chunntas Google Analytics agus ath-stiùireadh do thursan àrd-inbhe gu treas pàrtaidh, làrach neo-aithnichte. Dh'fhaodadh gun toir spam crawler do chuideachadh le bhith a 'craoladh do làrach, ach cha toir e sochair dha a thaobh inneal-rannsachaidh leasaichte . Faodaidh spam tighinn ann an cruth sam bith agus cha bu chòir a leigeil seachad aig cosgais sam bith. Nuair a gheibh thu spama, is dòcha gu bheil thu air do phutadh gu proifeiseantaich SEO gus faighinn cuidhteas e. Nuair a ruigeas tu an sin, is dòcha gu bheil thu air seirbheis SEO a phutadh ann an cuid de sheòrsa, ath-stiùireadh gu làrach fìor mar phàirt de phrògram ceangail no mu bhìoras de dhiofar seòrsa.
Ciamar a dh 'fhaodas mi stad a chur air spam a thoirt a-steach?
Is e a 'chiad cheum a bhith a' tadhal air duilleag nan roghainnean anns a 'chunntas Google Analytics agad agus briog air na cuir a-mach a h-uile h-amas bho roghainn dhamhain-allaidh agus bots aithnichte. Faodaidh tu criathran a chruthachadh agus cuir ris na làraichean-lìn amharasach gus faighinn cuidhteas spam an neach-stiùiridh. Is e fuasgladh eile a tha ann le bhith ag atharrachadh roghainnean an fhaidhle .htaccess agad.
Ciamar a dh 'fhaodas mi stad a chur air spama-spiorad?
Is e an dòigh as fheàrr agus as fhasa spam taibhse a stad le bhith a 'stèidheachadh nan criathran sa chunntas Google Analytics agad. Faodar a h-uile neach-tadhail tar-chur air an làrach agad a roinn ann an diofar sheòrsaichean, agus faodaidh tu criathran a chruthachadh airson gach roinn fa leth. Mar spama taibhse air thuaiream le nàdar agus cha chuir e an dàta dà-chànanach chun a 'chunntais Google Analytics agad, mar sin bu chòir dhut am bacadh tron fhaidhle .htaccess no aig ìre an fhrithealaiche.
Ciamar a chuir mi stad air sgrìobadh spama?
A chionn 's gu bheil an spama seòlaidh a' tadhal air an làrach-lìn agad, faodaidh tu an t-ainm àrainn aige a chur ann an criathrag de Google Analytics agus faigh e bacadh air. Tha diofar raointean ann, agus tha an liosta a 'cumail a' dol am meud a h-uile latha. Tha Simoahava.com/spamfilter na spama chraobhan measail air am bu chòir casg a chur air a 'chunntas Google Analytics agad. Tha Searchcommander.com na làrach co-ionann eile a tha an-sàs ann a bhith a 'cur spama crathaidh air adhart chun luchd-cleachdaidh.


text:
Tha sgrùdadh bathair air freagairt mheasgaichte a shealltainn am measg luchd-seilbh stòr e-mhalairt. Fhad 'sa thaBidh lèirmheasan a 'toirt misneachd dha cuid de chluicheadairean bhon ghnìomhachas air-loidhne a bhios a' faighinn deagh bheachdan mu na stuthan aca, cuid de na lèirmheasan acaa 'toirt droch eagal air falbh bho luchd-ceannach bho na stòran. Ach, tha an artaigil seo a 'toirt air adhart a bhith ag oideachadh agus ag ath-nuadhachadh creideamh am measg luchd-seilbh stòiridhean a fhuair droch bhuaidhbeachdan bho luchd-bùtha air-loidhne - human resource management solutions.
Mìcheal Brown, Manaidsear Soirbheachd Luchd-cleachdaidh
Semalt Seirbheisean Didseatach, a 'mìneachadh mar a bheir gach lèirmheas toradh àicheil agus adhartach buaidh air trafaig làrach-lìn.
Luach Lèirmheasan Bathair
Tha staitistigs a 'sealltainn gu bheil e nas fheàrr le mu 63 sa cheud de luchd-ceannach air-loidhne ceannach air-loidhne
bho stòran aig a bheil earrann sònraichte airson lèirmheasan toraidh air an làrach-lìn. A dh 'aindeoin an earrann ath-sgrùdaidh a bhith bunaiteach do luchd-ceannach
gus an taing a thoirt seachad no an duilgheadas a thaobh an toraidh, chan eil cuid de na beachdan a tha air an taisbeanadh anns na h-artaigilean seo a 'nochdadh an fhìrinn
mu eòlas neach-dèiligidh. Bu chòir do shealbhadairean stad a chur air iomagain mu na freagairtean àicheil a chionn 's nach dòcha nach eil am beachd a' nochdadh na h-ìre gu lèir
fìrinn mu eòlas luchd-cleachdaidh.
Chan eil droch lèirmheasan dona
Cha bu chòir do shealbhadairean nan stòran air-loidhne a tha a 'faighinn droch lèirmheas a bhith a' dèanamh dragh. Rannsachadhsealltainn nach eil sgrùdaidhean dona dona idir, suas ri 86 sa cheud de dhaoine a 'ceannach bathair air-loidhne le droch lèirmheasan..Mu 95%de dhaoine a tha a 'ceannach air-loidhne, chan eil earbsa aca air lèirmheasan dia mu dheidhinn stuthan a bhiodh iad airson a cheannach. Tha seòrsachan rionnagan toraidh ceasnachail aguschan eil coltas reusanta agus mar sin a 'cumail air falbh luchd-ceannach.
Lèirmheasan Cuir air adhart einnseanan Rank of Search
Tha gabhail ri inneal SEO airson einnseanan luirg ag ràdh gu bheil barrachd
susbaint mu thoraidhean air an eadar-lìn nas fhasa gum bi an t-susbaint air a chleachdadh airson innealan rannsachaidh. Tha SEO a 'cur feum air tricead prìomhbriathran no stiallan rannsachaidh air an lìon a bhith nas motha gus faicsinneachd lìn an làraich a mheudachadh. Beachdan co-dhiù a tha àrdachadh math no mathan àireamh de iomradh air an toradh no an làrach-lìn shònraichte a 'meudachadh an cothrom air trafaig a thàladh.
Beachdan Dèan Luchd-cleachdaidh a 'Co-obrachadh
Cleachd an luchd-ceannach a 'caitheamh ùine air an làrach-lìn gus dìlseachd a thogailagus earbsa. Bidh a 'chuid as motha de shealbhadairean gnìomhachas dealain-malairt a' faighinn barrachd trafaig le bhith a 'dol an sàs le daoine a tha a' tadhal agus a 'toirt beachdair an làrach-lìn aca. Bidh luchd-cleachdaidh a 'faighinn fiosrachadh soilleir mu na stuthan, agus an uair sin, tha iad deiseil gus tilleadh air ais gus rudan a cheannach.
Brosnaich Lèirmheasan bho luchd-cleachdaidh
Tha a 'chuid as motha de luchd-cleachdaidh air-loidhne a' còrdadh ri sgrùdaidhean leughaidh air an fàgail le luchd-ceannach eile gus a bhith a
an co-dhùnadh aca an toradh a cheannach. Is fhiach a bhith mothachail gu bheil cuid de luchd-leughaidh gnìomhach nach fàg am beachdan agus na lèirmheasan aca. A 'faighinn lèirmheasanagus tha beachdan a 'cuideachadh le bhith a' meudachadh inbhe an toraidh air-loidhne agus eadhon an làimhseachadh SEO air an làrach-lìn agus mar sin tha e na fhìor bhrosnachadh.
Co-dhùnadh
Tha e riatanach gum bi e-mhalairt a 'cleachdadh gineadairean ath-bhreithneachaidh gus toradh SEO nas àirde a thoirt gu buil.
Faodaidh brosnachadh luchd-ceannach ath-bhreithneachadh a dhèanamh air na stuthan tro shiostaman post-d a tha a 'toirt a-steach meudachadh air an àireamh de lèirmheasan. Dèan an tèfàgail ath-bhreithneachaidhean airson a bhith spòrsail agus furasta gus barrachd bhuannachdan fhaighinn bho na beachdan fhad 'sa tha e a' toirt taic do SEO na làraich-lìn.


text:
- TIOTAL
- Geall Chomann Stuamachd na h-Eaglaise Saoire
- EXTERNAL ID
- KIGHF_OK_1
- LINN
- 1890an
- CRUTHADAIR
- Free Church of Scotland Temperance Society
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 19792
- KEYWORDS
- alcol
deoch làidir
alcolach
òl
Bha An Eaglais Shaor a' moladh stuamachd agus, anns an sgrìobhainn seo, tha G H MacDhùghaill a' gealltainn nach bean e do dheoch làidir a chum òl. Tha an ceann-là 16mh Samhain 1898 air a' gheall is tha ainm-sgrìobhte Raibeart Carr, Rùnaire a' Chomann Stuamachd, air cuideachd.
Cha robh e ceadaichte don duine a bha a' cur ainm ris a' ghealladh alcol òl mar dheoch. Bha e ceadaichte airson adhbharan leigheasach.
Air an taobh chlì tha suaicheantas na h-Eaglaise Saoire. Tha na faclan Laideann 'Nec tamen consumebatur' ('ach cha do chaitheadh am preas') mu sgeulachd Mhaois is am preas a bha a' lasadh le teine.
Chaidh Eaglais Shaor na h-Alba a stèidheachadh ann an 1843. Dhealaich na buill on Eaglais Stèidhichte oir cha robh iad ag aontachadh mu uachdarain-fearainn a bhith a' taghadh ministeir. Bha iad den bheachd nach robh am poileasaidh seo feumail don Eaglais agus, aig an àm air a bheil An Sgaradh, bhris iad an ceangal eadar Eaglais is Stàite a chum An Eaglais Shaor a stèidheachadh.


text:
- TIOTAL
- An Cala, Port Rìgh, An t-Eilean Sgitheanach
- EXTERNAL ID
- HCD_CARD_175
- ÀITE
- Port Rìgh
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12967
- KEYWORDS
- baile beag
cala
cidhe
Chan eilear eòlach air dè tachartas a tha a' tàladh sluagh don chidhe aig a' chala ann am Port Rìgh. Chaidh an cidhe a bha air a dhealbhadh le Telford, a thogail anns na 1820an agus chaidh ath-leasachadh agus a leudachadh ann an 1902 nuair a chaidh cidhe-fiodha ùr a chur ris a bharrachd air toglaichean cloiche le mullaich sgleata a bha air an cleachdadh mar stòran agus oifisean. 'S e piseach mòr a bh' anns na leasachaidhean seo a thaobh goireasan airson an trabhaig a bha a' cleachdadh a' chala a bha a' fàs; bàtaichean-smùide a' toirt luchd-turais gu cunabhalach, bàtaichean a' phuist agus bàtaichean-bathair a bharrachd air bàtaichean-iasgaich.
Tha an Taigh-òsda Rìoghail, Taigh-òsda a' Chidhe agus na bhitheadh an Taigh-òsda Temperance uile anns an dealbh seo a bharrachd air taighean Corran Bheaumont a ghabhadh a thoirt air màl a bha a' sealltainn cho trang 's a bha an t-eilean le luchd-turais
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Bùth Spar, Cinn a' Ghiùthsaich
- EXTERNAL ID
- HC_PLANNING_04_013_0988
- ÀITE
- Cinn a' Ghiùthsaich
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 24 Ògmhios 1976
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14878
- KEYWORDS
- bùthan
Margaidh-bìdh an Spar ann an Sràid Àrd Chinn a' Ghiùthsaich. Air an stèidheachadh bho thùs san Òlaind sna 1930an, gheibhear bùthan Spar an-diugh air feadh an t-saoghail. Mar as trice san RA 's e bùthan grosaireachd agus ghoireasan a th' annta.
'S e baile beag suidhichte ann an leth àrd Gleann Spè ann am Bàideanach agus Srath Spè a th' ann an Cinn a Ghiùthsaich. 'S e ainm Gàidhlig a th' ann a' ciallachadh 'ceann na coille ghiùthsaich'. Bha an tuineachadh tùsail, air a chuairteachadh le coille ghiùthsaich, air a dhèanamh na Bhorgh Baranach ann an 1464. Chaidh ath-dhealbhachadh mar bhaile dealbhaichte le Diùc Ghòrdain ann an 1799.
Fhuair turasachd agus gnothachasan ionadail togail nuair a thàinig an rèile ann an 1869 agus chaidh raon goilf fhosgladh ann an 1890. Chaidh Comannn na Camanachd, a tha a' riaghladh iomain ann an Alba, a stèidheachadh ann an Cinn a' Ghiùthsaich ann an 1893


text:
A' Choille Ghruamach
Tuilleadh mar seo:
A' Choille Ghruamach
A' Choille Ghruamach
A' Choille Ghruamach
Tha Mi fo Ghruaman sa...
Fiosraichean - Màiri Anna NicUalraig
Luchd-clàraidh - Iain MacIlleMhìcheil
Geàrr-chunntas - Òran le eilthireach dha na daoine ann an Alba, 's e ag innse dhaibh mun choille ghruamaich ann an Alba Nuadh agus mar a chaidh a mhealladh leis na dròbhairean a bha ag innse nam breugan dhaibh mun bheatha a bhiodh aca. Tha e aonaranach agus brònach mu a shuidheachadh; tha e a' gearan mu dheidhinn a' gheamhraidh chruaidh agus mar nach eil e comasach dha Gàidhlig a bhruidhinn mar a bha e san t-seann dùthaich.
Fad a' Chlàir (h:m:s) - 00:03:19
Àm Clàraidh - 1988
Àm Craolaidh - 1988
Cànan - Gàidhlig
Seòrsa - Òran
Cruinneachadh - BBC
Àireamh a' Chlàir - 92452
Àireamh an Teip Thùsail - MOD 1988 BGW838061S504 Reel 1
Càileachd an Fhuaime - Math
Cruth Inneal a' Chlàir - R2R
Àite Clàraidh:
Siorrachd - Siorrachd Lannraig
Paraiste - Glaschu
Baile/Àite - Glaschu
Notaichean a' Chlàir - Part of a programme featuring highlights from the National Mòd. Composed by John MacLean [Iain mac Ailein, Bàrd Thighearna Chola] (1787-1848), Isle of Tiree.
Ceangal Maireannach - http://www.tobarandualchais.co.uk/gd/fullrecord/92452/1
Tweet


text:
Claire Baker
'S e neach-poileataigs à Alba a tha ann an Claire Baker BPA.
Rugadh is thogadh i ann an Cailtidh, Fìobha, agus bha i na h-oileanaich aig Oilthigh Dhùn Èideann agus aig Oilthigh Ghlaschu, far an do sgrìobh i a tràchdas. Bha i na manaidsear poileasaidh airson SCVO (Scottish Council of Voluntary Organisations) gu ruige 2007, nuair a chaidh i a thaghadh mar bhall-liosta Làbarach ann am Pàrlamaid na h-Alba airson Alba Mheadhanach agus Fìobh.[1]
Ceanglaichean a-mach[deasaich | deasaich an tùs]
- “Claire Baker MSP, Mid Scotland and Fife”. They Work for You. Air a thogail 1d dhen Ghearran 2018.
Iomraidhean[deasaich | deasaich an tùs]
- ↑ “Personal Information”. Pàrlamaid na h-Alba. Air a thogail 1d dhen Ghearran 2018.


text:
Mar phàirt den phrògram againn airson Latha na Gàidhlig an seo ann an Taigh an Ròid air 27 Samhain 2014, bidh sinn a’ toirt seachad na Seiseanan Foghlaim uile againn sa Ghàidhlig.
Bidh 3 seiseanan ann mar a leanas:
09:30 Seisean Foghlaim, Turas agus Q&A le BPA (Bidh an dà chuid an Seisean Foghlaim agus an Turas anns a’ Ghàidhlig)
11:00 Seisean Foghlaim, Tiocaidean airson Ceistean dhan Phrìomh Mhinistear agus Q&A le BPA (S1 agus nas sine a-mhàin) Tha an seisean seo a-nis làn.
13:15 Seisean Foghlaim, Q&A le BPA agus Tiocaidean dhan t-Seòmar Deasbaid gus Deasbad fhaicinn beò
Faodar na seiseanan seo a chlàradh bho 25mh Lùnastal air a’ fòn a-mhàin air stèidh ‘first come, first served’ air 0131 348 5401.
Riaghailtean:
- ‘S e 40 an àireamh as motha airson gach seisean, a’ gabhail a-staigh luchd-obrach.
- Chan fhaod sgoiltean ach aon seisean a chur air dòigh an urra
- Tha an seisean airson Ceistean dhan Phrìomh Mhinistear airson S1 agus nas sine a-mhàin
Alasdair
gaidhlig@scottish.parliament.uk


text:
Blas 2016
Tha ticeadan a' reic gu math airson fèis Blas na bliadhna-seo a thòisicheas aig deireadh na seachdain seo.
Bidh an fhèis a' ruith eadar an 2na agus an 9mh là den t-Sultain le cuirmean ann an grunn àitean air feadh na Gàidhealtachd agus Earra-Ghàidheal.
Am measg an fheadhainn air an tèid urram a dhèanamh am-bliadhna tha am pìobaire Uibhisteach Rona Lightfoot 's i air aois 80 a ruighinn agus an Sgitheanach Eòin Dòmhnallach airson na rinn e airson dualchas na Gàidhlig.
Bidh cuirm a' comharrachadh obair Rona Lightfoot air a' chiad oidhche den fhèis ann an Cathair-Eaglais Inbhir Nis.
Ceòl ùr
Bidh pìos ciùil ùr cuideachd ga thaisbeanadh aig an fhèis - Beul na h-Oidhche gu Camhanaich le Màiri Anna NicUalraig agus Nick Turner.
Thuirt Stiùiriche Blas, Art MacCarmaig, gu bheil sin mar phàirt chudromach den fhèis.
"'S e feallsanachd na fèise a bhith a' toirt ceòl ùr ri chèile agus a' toirt coimisein do chuideigin sin a dhèanamh a h-uile bliadhna agus am-bliadhna tha sinn uabhasach toilichte gu bheil Màiri Anna NicUalraig agus an duine aice Nick Turner gu bhith ag obair air rud ris an canar Beul na h-Oidhche gu Camhanaich agus bidh sin a' tachairt ann an ceithir sgìrean air a' Ghàidhealtachd rè na fèise cuideachd".
'S ann ceangailte ri planaidean agus na speuran a bhios an ceòl sin.
A thuilleadh air a' cheòl bidh tachartasan ann dha teaghlaichean, cuairtean agus òraidean.
Thuirt Art MacCarmaig gu bheil e cudromach dhaibh gu bheil an fhèis air a sgaoileadh air feadh na Gàidhealtachd 's Earra-Ghàidheal.
"Ged a tha sinn a' cur tallaichean mòra mar Eden Court gu feum, tha a' mhòr-chuid de na tachartasan a' tachairt ann an coimhearsnachdan beaga".


text:
- TIOTAL
- Saighdearan a' dannsa Ruidhle An Tullaich
- EXTERNAL ID
- GB1796_1999_116_X_45
- ÀITE
- neo-aithnichte
- DEIT
- 1883
- LINN
- 1880an
- CRUTHADAIR
- J Valentine & Co.
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11527
- KEYWORDS
- dannsa
trusgain
Buidheann de shaighdearan a' dannsa, leis a' phìobaire aca a' cluich. Tha na briathran 'Of Tulloch ... J.V.' aig bonn na deilbh air an taobh chlì. Tha na litrichean a' sealltainn gur e companaidh Valentine a thog an dealbh. Bha stiùideo aig Seumas Valentine (1815-1879) ann an Dùn Dè, is b' e dealbhadair cruth-tìre cudromach a bh'ann cuideachd, a' siubhal air feadh na dùthcha a' togail dhealbhan airson nan cairtean puist a bha an commpanaidh aige a' foillseachadh. Chlàraich a' chompanaidh an dealbh seo ann an 1883; 's dòcha gun deach a thogail roimhe sin.
Thathar ag ràdh gur ann anns an t-18mh linn a thòisich Ruidhl' an Tullaich nuair a bha ministear An Tullaich anmoch is thòisich an coithional a' dannsa airson cumail blàth. Thàinig e gu bhith gu math mòr-chòrdte anns an 19mh linn, is bha e na phàirt de phrògram dannsa a' Choinneachidh mu Thuath gu math tric.
Tha ceathrar a' dannsa ann an Ruidhl' an Tullaich. Chaidh a dhèanamh air beulaibh na Bàn-righ Bhioctoria uair anns na 1840an, nuair a bha Marcais Obar Chùirnidh, Fox Maule Urramach (Morair Dhalhousie an dèidh sin), Cluainidh Mac a' Phearsain is MacDhàibhidh An Tullaich a' dannsa.
Tha an tasglann as motha de sheallaidhean-tìre dubh is geal le James Valentine & Co air a chumail ann an Leabharlann Oilthigh Chill Rimhinn. Airson fiosrachadh a bharrachd air a' chruinneachadh seo, cuir fios dhan Leabharlann, air neo coimhead air Special Collections at St Andrews
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Naidheachdan 11:00m
17 An t-Ogmhìos 2013 Ùraichte aig Ùraichte aig
G8
Tha ceann-suidhe nan Stàitean Aonaichte air Beul Feairst a ruighinn is e gu bhith ann son coinneamh an G8. Tha e air a bhith a' bruidhinn ri buidhinn de dh'òigridh aig Talla an Waterfront, dìreach bho chionn ghoirid. Feasgar, bidh an ceann-suidhe, agus ceannardan eile de dhùthchanan an G8 a' coinneachadh. Tha dùil gum bi an deasbad mun dòigh as fheàrr crìoch a thoirt air a' chogadh ann an Siria aig mullach a' chlàr-gnothaich. Tha Rùnaire nan Dùthchanan Cèin ann am Breatainn, Uilleam Hague, ag ràdh nach do rinn iad co-dhùnadh fhathast an tèid armachd a thoirt do reubaltaich Shiria no nach tèid.
Eaglais na h-Alba
Chaidh buidheann de shoisgeulaich a chur an-sàs ann an Eaglais na h-Alba a tha ag amas air an eaglais ùrachadh is ath-nuadhachadh. Chaidh a chur air adhart aig coinneimh ann am Peairt Disathairne. Bha mu 350 duine an-lathair, is dragh orra mu sheasamh an Àrd Sheanaidh air ministearan gèidh. Chan eil a' bhuidheann airson an eaglais fhàgail ge-tà, 's iad ag amas air cùisean atharrachadh bhon taobh a-staigh.
Diùc Dhùn Èideann
Tha Diùc Dhùn Eideann air an ospadal ann an Lunnain fhàgail. Fhads a bha e ann, chaidh e fo obair-lannsa is dotairean a' rannsachadh timcheall air a' mhionach. Tha deich latha bhon a chaidh an Diùc dhan ospadal.
Bhòtadh
Tha aithisg bho chomataidh ann am Pàrlamaid na h-Alba ag iarraidh air Coimisean nan Taghaidhean beachdachadh air bhòtadh eadar-lìn agus bhòtadh fòn a chur an-sàs mar dhòigh air barrachd dhaoine a thàladh gu bhith a' bhòtadh. Bha Comataidh an Riaghaltais Ionadail a' coimhead air a' cheist, 's nas lugha na 40% de dhaoine air bhòtadh sna taghaidhean ionadail an-uiridh.
Bàs
Tha boireannach air bàsachadh as-dèidh dhi tuiteam aig cuirm-ciùil nan Stone Roses ann an Glaschu air an deireadh-sheachdain. Bha i 24 agus bha i am-measg 50,000 a bha an làthair aig Glasgow Green.


text:
“Tha mi ag ràdh ‘Bu Chòir’ oir tha mi a’ fuireach ann an dùthaich gun dleastanas gu lèir airson na muinntir. Tha mi ag iarraidh fèin-riaghladh na h-Alba. Chan eil ar Pàrlamaid na h-Alba sàbhailte fo chumhachd is smachd aig Westminster. Tha mi ag iarraidh Alba gun Trident is armachdan niùclasach far nach eil bancaichean-bìdh sam bith.”
Abair latha soirbheachail an-dè airson Go For it Scotland aig Seanadh Nàiseanta na Cuimrigh. Chaidh an tachartas air chraoladh air BBC Wales, ITV Wales agus air Sky News.
Clàradh
http://new.livestream.com/IndependenceLive/walesyes
https://www.youtube.com/watch?v=ioNiktaJ9KQ
Òraid a rinn mi
Muinntir na Cuimrigh, a chàirdean,
Chan eil ach còig làithean gus Reifreinn na h-Alba, agus tha mi a’ dèanamh fiughair ri Diardaoin mar 4.3 million luchd-bhòtaidh eile. ‘S e clàr a th’ ann. Chaidh ceithir fichead sa seachd deug as a’ cheud de luchd-bhòtaidh a chlàradh airson na bhòt an àth-sheachdain. Abair thoradh airson ar deamocrasaidh! Tha e fìor a ràdh gu bheil e glè spreòdaich. Tha e doirbh a chadal. Ach tha obair gu leòr a dhèanamh fhathast. Chan eil uair sam bith son a bhith furmailteach ge-tà.
Anns na còig làithean a tha seachad, às dèidh a’ chiad thoradh YouGov, chunnaic sinn an neart aig Westminster, na Meadhanan agus na margaidean, ann am maoim na h-anmoiche . Ach, chuala sinn na h-aon sgeulachdan mìosan air ais.
Tha mi a’ creidsinn gu bheil sinn daoine glic agus gu bheil sinn a’ feitheamh, feitheamh gus Diardaoin a chur crois air a’ phàipeir bhòtaidh. Agus tha mi a’ creidsinn gum bi ar deamocrasaidh soirbheachail Dihaoine.
Chan fhaca sinn gluasad cho mòr is làidir ann an Alba mar an iomairt ‘Bu Chòir’ againn airson neo-eisimeileachd na h-Alba. Thòisich an iomairt seo còrr is dà bhliadhna air ais le stiùireadh bho ‘Bu Chòir Alba’ ach o chionn bliadhna chunnaic sinn atharrachadh far an deach smachd beag air bheag dhan na buidhnean Bu Chòir ionadail agus mu dheireadh thall mu mhìos no dhà air ais dhan na phoblach gu lèir. Sin am smachd agus an cumhachd nach toil Westminster agus a meadhanan no na margaidean idir. Chan fhaca mi uair ann an eachdraidh na h-Alba nuair a bhios cumhachd mar sinn aig a’ phoblach. Mar sin, chanainn gum bu chòir do dh’ Alba an cumhachd agus smachd a chumail agus gus sin a dhèanamh feumaidh sinn Bu Chòir bhòtadh.
Agus tha sibh fhèin a’ cluich pàirt mòr ann an gluasad seo cuideachd. Tha nàiseanan agus dùthchannan eadar-nàiseanta mar Chuimrigh a’ coimhead oirnn le ùidh. Tha sinn taingeil gu tachartasan mar seo an-diugh agus bha an tachartas mòra ann am Barcelona an seachdain seo feumail. Chanainn siuthadaibh do Chatalòinia; agus chanainn dall oirbh do Bhreatnaich, a’ Chòrn agus nàiseanan eile.
Tha am brìgh agaibh uile cho cudromach. Agus nuair a bhios an àm ceart agaibh fhèin, bidh sinne ann còmhla ruinn a chuideachadh. Tha e soilleir gu bheil sinn ag obair math ann an co-obrachadh mar sgioba eadar-nàiseanta.
Tapadh leibh Go for it Scotland agus tapadh leibh sibhse, muinntir na Cuimrigh.
Cuimrigh, gabh an cothrom, dèan plana airson neo-eisimeileachd na Cuimrigh, bruidhinn ris a h-uile duine sna bàiltean agus cleachd an gluasad sòisealta a tha againn an-dràsta.
Cho fad ’s a tha Westminster ann am breislich, gun plana èifeachdach airson an t-àm ri teachd, tha mi cinnteach gum bi mòran cothroman a tighinn thugaibh.
Gabh an cothrom, a chàirdean. Dall oirbh!
Ie i’r Cuimrigh.
Dealbhan a rinn mi
Tha mi a’ siubhal sìos gu Caerdydd a-nochd gus pàirt a ghabhail aig tachartas taobh a-muigh Seanadh Nàiseanta na Cuimrigh feasgar a-màireach. Cha robh mi riamh an sin no fiù ’s ann an Caerdydd, agus tha mi a’ coimhead air adhart beagan ’sightseeing’ a dhèanamh agus òraid a dhèanamh.
Bidh mòran luchd-labhairt eile ann còmhla rium:
- Leanne Wood AM (Ceannard, Plaid Cymru – Pàrtaidh Nàiseanta na Cuimrigh)
- Ray Davies (Comh., Làbarach)
- Pippa Bartolotti (Ceannard, Plaid Werdd – Pàrtaidh Uaine na Cuimrigh)
- Amy Kitcher (Comh., Na Libearalaich Dheamocratach)
- Jamie Wallace (Ball, Pàrtaidh Nàiseanta na h-Alba agus neach-labhairt na Gàidhlig)
- Andrew Redmond Barr (National Collective)
- Robin Crag Farrar (Cymdeithas yr Iaith)
- Iestyn ap Rhobert (Ewch Amdani Alba / Go For It Scotland)
- Pol Wong (Neach-iomairt)
- Armon Gwilym + Harriet Protheroe-Davis (Litrichean de thaic bho Alba).
Bidh an tachartas seo a’ tòiseachadh mu 2f agus tha dùil agam cuideachd gum bi mi a’ bruidhinn air an reidio tràth sa mhadainn air Good Morning Wales mu 0830.
[English summary below]
A bheil Snapchat agaibh? Tha FilmG Alba a’ cleachdadh an ap seo agus na meadhanan sòisealta eile gus co-fharpais a dhèanamh. Tha dà là eile a dhol gus an cinn-là.
Seo dè sgrìobh FilmG air Facebook:
FARPAIS CHUSPAIR 2015 – RIAGHAILTEAN
An dòchas gu bheil sibh uile deiseil! Cuiridh sinn a’ chiad dealbh a-mach air Snapchat aig 10.30 agus goirid as a dhèidh an seo agus air Twitter, agus thèid na dealbhan eile suas tron latha.
Nuair a tha beachd agad, tog selfie agus cuir an tuairmse agad air Facebook no Twitter, a’ cleachdadh #FilmG agus #Gàidhlig ach am faic sinn e.
Thèid an fharpais a dhùnadh aig meadhan-oidhche Diciadain [03.09.14]!””
Seo na tuaitaichean a rinn FilmG cuideachd:
View original post 179 facal eile


text:
Corp ga lorg anns na Hearadh
- 19 An t-Samhain 2014
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Dhearbh na Poilis gun deach corp fireannaich a lorg faisg air Gòbhaig anns na Hearadh.
Chaidh fios air na seirbheisean-èiginn anmoch Dimairt gun robh fear a dhìth san sgìre.
Às dèidh do heileacoptair nam maor-cladaich, luchd-teasairginn ionadail is na Poilis fhèin a dhol an sàs, chaidh corp a lorg faisg air Gòbhaig.
Cha tèid an duine ainmeachadh gus an tèid fios a chur air a theaghlach.


text:
HARRIS TWEED HEBRIDES CELEBRATE MOD WITH SPECIALLY COMMISSIONED DESIGN
The Mòd will be held from 15th to 22nd October with several thousand visitors expected to descend on Lewis and Harris. There is further cause for celebration as this is the 125th anniversary of An Comunn Gaidhealach's founding
Harris Tweed Hebrides' design team, led by Ken Kennedy, have incorporated the colours of An Comunn's crest, blended with the Hebridean summer landscape and seascape, to form a striking tartan pattern which will feature in an extensive range of accessories, as well as adorning Mòd stages.
Margaret Ann Macleod, Brand Development Director of Harris Tweed Hebrides, said: "The link between Gaelic culture and Harris Tweed is exceptionally strong, so it is natural to have the Clo Mor represented at a celebration of the language, particularly when it is being held in our own community. The vibrant colours will reflect the spirit of the Mòd".
The accessories range - which includes corsage, purses, make-up bags, hand-bags, men's ties and of course hip flasks - has all been made in Scotland with local firms By Rosie and Rarebird among the suppliers.
John Morrison, Chief Executive of An Comunn Gaidhealach, said: “We’re thrilled to be working with Harris Tweed Hebrides to create a special edition tweed celebrating a landmark 125 years of An Comunn Gàidhealach. It’s great to be returning to the Western Isles for this year’s Royal National Mòd and what better way to mark such an occasion than to work with such a prestigious organisation as Harris Tweed Hebrides. I’m sure the Gaelic community and beyond will love the tweed and I hope we’ll see many people wearing it at this year’s Royal National Mòd, and at many more Mòds in the future.”
++
Mar thoradh air coimisean fhaighinn bhon Chomunn Ghàidhealaich, tha Clò Mòr Innse Gall (Harris Tweed Hebrides) ann an Siabost air dealbhadh sònraichte a chruthachadh gus tilleadh a’ Mhòid Nàiseanta Rìoghail do na h-Eileanan an Iar a chomharrachadh.
Thèid am Mòd a chumail eadar 14 agus 22 Dàmhair agus tha dùil gum bi grunn mhìltean de luchd-turais a’ teàrnadh air Leòdhas agus na Hearadh. Bidh adhbhar eile ann airson a bhith aoibhneach leis gur e seo an 125mh ceann-bliadhna bho chaidh An Comunn Gàidhealach a stèidheachadh.
Tha sgioba dealbhaidh Clò Mòr Innse Gall, fo stiùir Ken Ceanadach, air dathan suaicheantas a’ Chomuinn, le measgachadh de dhealbh-tìre agus dhealbh-mara Innse Gall, a thoirt a-steach gus pàtran breacain làidir a chruthachadh a bhios ri fhaicinn ann an raon farsaing de stuthan taic, a bharrachd air a bhith a’ còmhdach àrd-ùrlairean a’ Mhòid.
Thuirt Màiread Anna Nicleòid, an Stùiriche Leasachaidh Brannd aig Clò Mòr Innse Gall: "Tha ceangal air leth dlùth eadar dualchas na Gàidhlig agus an Clò Hearach, agus mar sin tha e nàdarrach gu leòr gum biodh an Clo Mòr air a riochdachadh aig tachartas comharrachaidh a’ chànain, gu sònraichte nuair a tha am Mòd an seo nar coimhearsnachd fhìn. Bidh na dathan beòthail mar fhaileas air spiorad a’ Mhòid".
Tha na stuthan taic air fad – a’ toirt a-steach flùraichean, sporanan, bagannan maise-gnùis, bagannan-làimhe, taidhean fir agus gu dearbh flasgaichean-pòcaid – uile air an dèanamh ann an Alba le companaidhean ionadail leithid By Rosie agus Rarebird.
Thuirt Iain Moireasdan, Àrd-oifigear a’ Chomuinn Ghàidhealaich: “Tha sinn air leth toilichte a bhith ag obair còmhla ri Clò Mòr Innse Gall ann a bhith a’ cruthachadh clò sònraichte a tha a’ comharrachadh 125 bliadhna den Chomunn Ghàidhealaich. Tha e sgoinneil a bhith a’ tilleadh gu na h-Eileanan an Iar airson Mòd Nàiseanta Rìoghail na bliadhna seo agus dè a b’fheàrr na bhith a’ comharrachadh a’ chothroim sin ann an com-pàirt le buidheann cho cliùiteach ri Clò Mòr Innse Gall. Tha mi cinnteach gun còrd an clò ri coimhearsnachd na Gàidhlig agus taobh a-muigh na coimhearsnachd sin agus an dòchas gum faic sinn an clò air èideadh dhaoine aig Mòd na bliadhna-sa, agus aig iomadach Mòd san àm ri teachd.”
++
Press Contact:
Margaret Ann Macleod, Shawbost Mill, Harris Tweed Hebrides.
Tel: 01851702862 / 07867501513. hello@harristweedhebrides.com
Retail Contact:
Ruth Macdonald, Harris Tweed Hebrides, 25 North Beach, Stornoway.
Tel: 01851700046. shop@harristweedhebrides.comSee all of our journal news


text:
Làrach-lìn / Website Mactv
NEACH-GEARRAIDH / EDITOR
Tha MacTV a’ tabhainn cùmhnant dusan mìos, le cothrom an tuilleadh obrach fhaighinn, airson neach-gearraidh a thighinn a dh’ obair còmhla ris an sgioba againn stèidhichte ann an Steòrnabhagh, ag obair eadar an t-sreath ainmeil aig BBC ALBA, Trusadh, agus prògraman a th’ air an ceannach, a’ cleachdadh avid media composer. Bu chaomh leinn cuireadh a thoirt do neach sam bith aig a bheil ùidh san obair agus aig a bheil na sgilean riatanach, cunntas-beatha a chur thugainn cuide ri eisimpleirean dhen obair aca. Bhithear an dùil gun tòisicheadh an neach a shoirbhicheas san t-Sultain agus bidh an tuarastal a-rèir eòlais. Bhiodh fileantas ann an Gàidhlig na bhuannachd, ach chan eil e deatamach. Faodar tagraidhean a chur a-steach suas chun an 15mh den Lùnasdal 2018. Cuiribh fios gu info@mactv.co.uk airson an tuilleadh fiosrachaidh no cuiribh fòn gu Màiri Nic a’ Ghobhainn air 01851 705 638.
MacTV are offering a 12 month contract, with the possibility of extension, for a craft editor to join our team based in Stornoway, and working between BBC Alba’s flagship documentary series Trusadh and re-versioning acquisitioned documentaries on avid media composer. This post is not an entry level position and we would like to invite interested candidates to send CVs and examples of their work for consideration. We expect the post to commence in September and salary will depend on experience. Fluency in Scottish Gaelic would be advantageous but not essential. Closing date for applications: 15 August, 2018. Please contact info@mactv.co.uk for further information, or call Mairi Smith on 01851 705 638
Tha tagraichean dùinte airson an sanas-obrach seo. Tadhail air an duilleag obraichean airson cothroman ùra fhaicinn.
Applications for this position are closed. Please visit the jobs page to see new positions.


text:
Naidheachdan 11:00m
18 An Dùbhlachd 2013 Ùraichte aig Ùraichte aig
Staitistigs
Sheall figearan ùra bho Oifis nan Staitistig Nàiseanta gun do thuit an àireamh de dhaoine a bha às aonais cosnadh ann an Alba eadar an Lùnastal agus an Dàmhair gu 186,000, lùghdachadh de 7,000. Aig a' cheart àm, thàinig àrdachadh de 11,000 air na tha de dh'Albannaich a' cosnadh. Anns an Rìoghachd Aonaichte gu lèir, thuit na bha de dhaoine gun chosnadh cha mhòr 100,000, gu 2.39m, sin an ìre as ìsle airson ceithir bliadhna gu leth.
Ronnie Biggs
Chaochail Ronnie Biggs, fear den sgioba a chreach trèana a' Phuist Rìoghail ann an 1963. Bha e 84. Chaidh Biggs a chur dhan phrìosan air binn 30 bliadhna, ach chaidh aige air teicheadh o Phrìosan Wandsworth agus chur e seachad tòrr dhe bheatha ann am Brazil, gus an do ghèill e ri na poilis ann a 2001. Chaidh a shaoradh bhon phrìosan ann a 2009 airson adhbharan slàinte.
Bàs an dèidh tubaist
Bhàsaich boireannach às dèidh dhi a bhith air a leagail le càr ann an Dùn Dèagh an-diugh sa mhadainn. Tha sgrùdadh a' leantainn air dè a dh'adhbharaich an tubaist air rathad an A90 eadar Dùn Dèagh agus Farfar goirid ro 10:00m. Cha deach ainm a' bhoireannaich fhoillseachadh fhathast.
Taigh-Seinnse Clutha
Chaidh ceathrar dheugairean a chur an grèim fo amharas gun do bhris iad a-steach gu na th' air fhàgail den Chlutha Bar ann an Glaschu tràth madainn an-dè. Thuirt poilis gun deach casaidean goid a chur às leth dithis fhireannach òg, aois 18 agus 16, agus dithis nighean, aois 16. Tha dùil gun nochd iad ann an Cùirt an t-Siorraidh ann an Glaschu an-diugh, agus thèid aithisg gu Neach-casaid a' Chrùin. Aig a' cheart àm, thèid am fear mu dheireadh a bhàsaich anns an tubaist heileacoptair aig an Clutha Bar a thòrradh ann am Baile an t-Saoir an-diugh. Chaochail Joe Cusker, a bha 58 à Camas Long, anns an ospadal cola-deug às dèidh na tubaist.
Roinn an Ionmhais
A rèir àireamhan bho Roinn an Ionmhais, tha beàrn mhòr anns na planaichean a dh'fhoillsich Riaghaltas na h-Alba sa Phàipear Geal air neo-eisimeileachd, agus iad ag ràdh gun cosgadh iad £1.6bn gach bliadhna. Ach thuirt Rùnaire Ionmhais na h-Alba, Iain Swinney, nach gabh Roinn an Ionmhais a chreidsinn seach gu bheil na h-àireamhan aca air feadh an àite, agus nach eil an sgrùdadh aca a' gabhail a-steach na buannachdan eaconomach a thigeadh à poileasaidhean eile.


text:
Cùrsaichean Goirid
Fàilte gu Cùrsaichean Goirid an t-Sabhail
A bheil thu airson rudeigin ùr fheuchainn am-bliadhna? A bheil ùidh agad ann a bhith ag ionnsachadh, a’ coinneachadh ri daoine agus a’ leasachadh sgilean ùra?
Bidh Sabhal Mòr Ostaig a’ tarraing dhaoine bho gach ceàrnaidh den t-saoghal airson pàirt a ghabhail anns na cùrsaichean againn. Tha Gàidhlig, òrain, fìdhlearachd, dealbhadaireachd, am bogsa-ciùil is grunn chùrsaichean sònraichte eile am measg na tha sinn a’ tabhann. Tha àrainn na Colaiste an dà chuid beòthail agus càirdeil agus gheibhear fàilte chridheil bho mhuinntir na Colaiste. Fhad ’s a tha sibh air ur bogadh ann an cultar na Gàidhlig bidh sibh cuideachd air ur bogadh ann an cultaran eile an t-saoghail!
Gheibhear an cothrom ur cuid eòlas a leasachadh agus sgilean ùra ionnsachadh leis na h-oidean cliùiteach againn, ann an àrainneachd far a bheil cultar agus cànan aig cridhe na Colaiste.
Air clàr na bliadhna 2019, tha roghainn de chùrsaichean againn gan tairgsinn thairis air a' Chàisg is Samhradh agus tha sinn air leth toilichte gu bheil grunn chùrsaichean ùra air nochdadh cuideachd!
Tha sinn an dòchas gun tig sibh a’ chèilidh oirnn am-bliadhna co-dhiù a tha sibh a' tilleadh, a' tighinn airson a' chiad uair no a' tòiseachadh às ùr!
Sgioba nan Cùrsaichean Goirid
Sabhal Mòr Ostaig
Slèite
An t-Eilean Sgitheanach
IV44 8RQ
Alba
Fòn: +44 (0)1471 888 246 / 240
Post-d: cg.smo@uhi.ac.uk


text:
Manuel María Ramírez Fortoul
B’ e Manuel María Ramírez Fortoul (Arauca, 5mh an Cèitean 1817 - Bogotá, 3 an Cèitean 1891) fear-lagha agus neach-poileataigs à Coloimbia,[1] a bha na Cheann-suidhe Choloimbia bho 22mh an Dùbhlachd 1877 gu ruige 24mh an Dùbhlachd 1877 mar neach-ainmichte, fhad ‘s a bha an Ceann-suidhe Aquileo Parra Gómez air dhìth.[2][3]
Susbaint
BeathaDeasaich
‘S e mac an leas còrnailear Antonio María Ramírez agus Dolores Fortoul Jaimes, ogha Pierre Fortoul, duine às an Fhraing a leig an sloinneadh sin ann an Coloimbia, a bh’ann. Fhuair e a chuid fhoghlaim aig bun-sgoiltean ann am Bogotá agus Cúcuta, agus an uair sin aig an àrd-sgoil roinneil ann an Guanentá agus mu dheireadh thall dh’ionnsaich e lagh aig a’ Cholaiste San Bartolomé.
Toiseach tòisichidh anns a’ phoileataigsDeasaich
‘S e ball Mòr-dhail Bun-Reachdail na Roinne Shantander (1851) agus a’ Mhòr-dhail Nàiseanta (1852 - 1853) a bh’ann. An uair sin bha e na fhear-riaghlaidh aig an Taigh-cìse ann an Cúcuta: chaidh e air ais gus A' Bheiniseala nuair a chrìochnaich an dreuchd sin. Bha e na Bhreitheamh Coitcheann an Nàisein eadar 1 an Lùnasdal 1877 agus 15mh an t-Ògmhios 1878, agus fhad ‘s a bha e an sàs anns an dreuchd sin dh’iarr comhairle an riaghaltais gun tugadh e thairis ceannas na Poblachd air sàilleabh gu robh an dùthaich ann an suidheachadh gu math cugallach, leis nach robh fiù 's fear dhe na luchd-ainmichte (Julián Trujillo, Sergio Camargo agus Pablo Arosemena) anns a’ bhaile. Thug Ramírez an ceannas os làimh agus gu fortanach chaidh an t-òrdugh laghail a cur air bhog a-rithist ann dà latha a-mhàin, agus an uair sin thill an ceann-suidhe Parra air ais chun a’ chinneas.
Deireadh a bheathaDeasaich
Thill e dhan dreuchd mar fhear-riaghlaidh aig an Taigh-cìse ann an Cúcuta agus ann an 1885 chaidh e a dh’ainmeachadh na chonsal Choloimbia ann an Trujillo. Ann an 1890 thill e gu Bogotá far an robh e an sàs anns an dreuchd aige airson greiseag mus do bhàsaich e ann an 1891.
TeaghlachDeasaich
Phòs e Teresa Monreal Roth ann an Trujillo 19mh an Gearran 1844. Fhuair iad dithis duine-chloinne ri chèile: Felipe agus Carlos Ramírez Monreal.
IomraidheanDeasaich
Ceanglaichean a-machDeasaich
- Pàrtaidh Libearalach Choloimbia (Spàinntis)
Simón Bolívar • Francisco de Paula Santander • Joaquín Mosquera • Rafael Urdaneta • Domingo Caycedo Santamaría • Jerónimo de Mendoza Galavís • José Ignacio de Márquez Barreto • Pedro Alcántara Herrán • Juan de Dios Aranzazu • Tomás Cipriano de Mosquera • Rufino Cuervo y Barreto • José Hilario López • José María Obando • José María Melo • Tomás Herrera • José de Obaldía • Manuel María Mallarino • Mariano Ospina Rodríguez • Juan José Nieto Gil • Bartolomé Calvo • Leonardo Canal González • Froilán Largacha • Manuel Murillo Toro • José María Rojas Garrido • Santos Acosta Castillo Joaquín Riascos • Santos Gutiérrez Prieto • Eustorgio Salgar • Santiago Pérez de Manosalbas • Aquileo Parra Gómez • Manuel María Ramírez Fortoul • Julián Trujillo Largacha • Rafael Núñez Moledo • Francisco Javier Zaldúa • Clímaco Calderón • José Eusebio Otálora • Ezequiel Hurtado • José María Campo Serrano • Eliseo Payán • Carlos Holguín Mallarino • Miguel Antonio Caro Tovar • Manuel Antonio Sanclemente • José Manuel Marroquín • Rafael Reyes • Diego Lemos • Jorge Holguín Jaramillo • Ramón González Valencia • Carlos E. Restrepo Restrepo • José Vicente Concha • Marco Fidel Suárez • Pedro Nel Ospina Vásquez • Miguel Abadía Méndez • Enrique Olaya Herrera • Alfonso López Pumarejo • Eduardo Santos • Darío Echandía Olaya • Alberto Lleras Camargo • Mariano Ospina Pérez • Laureano Gómez Castro • Roberto Urdaneta Arbeláez • Gustavo Rojas Pinilla • Gabriel París • Guillermo León Valencia • Carlos Lleras Restrepo • Misael Pastrana Borrero • Alfonso López Michelsen • Julio César Turbay Ayala • Belisario Betancur Cuartas • Virgilio Barco Vargas • César Gaviria Trujillo • Ernesto Samper (1994–1998) • Carlos Lemos Simmonds • Andrés Pastrana Arango (1998–2002) • Álvaro Uribe (2002–2010) • Juan Manuel Santos Calderón (2010–2018) • Iván Duque (2018–)